hotchpotch/miracl-hf-unified huggingface dataset:
తెరతీయగరాదా దేవా (పాట)
తెరతీయగరాదా దేవా 1947లో విడుదలైన పల్నాటి యుద్ధం (1947) చిత్రంలోని పాట. ఈ పాటను ఘంటసాల మరియు కన్నాంబ ఆలాపించారు. ఈ పాటకు సాహిత్యం అందించింది సముద్రాల రాఘవాచార్య, సంగీతం అందించింది గాలి పెంచల నరసింహారావు.
ఈ పాట పల్నాటి యుద్ధం చిత్రంలో చివరి గీతం. ఈ చిత్రం విషాదాంతం, యుద్ధానికి కారణమైన నాగమ్మ, బ్రహ్మనాయుడు, మలిదేవరాజు మాత్రమే మిగిలిపోతారు. రణరంగంలో రక్తపాతాన్ని చూసిన నాగమ్మ మనసు కరిగిపోతాయి, ఆమె బ్రహ్మనాయుడి కాళ్ళపై పడుతుంది. వారిరువురూ పరివర్తన హృదయాలతో రక్తసిక్తమైన చేతులు జోడించి గుడిలో పశ్చాతాపంతో చెన్నకేశవుని వేడుకొంటారు. "తెరతీయరా" అన్న అన్నమయ్య ధోరణిలో గీతాన్ని రాశారు సముద్రాల. ఘంటసాల గొంతులో శుద్ధ శాస్త్రీయత రవళించిన గీతమిది. ఈ పాటను బ్రహ్మనాయుడైన డా. గోవిందరాజుల సుబ్బారావు మరియు నాగమ్మ అయిన కన్నాంబ మీద చిత్రీకరించారు. ఘంటసాల గోవిందరాజుల సుబ్బారావుకి పాడగా, కన్నాంబ తానే పాడుకున్నారు. ఇది ఒక అరుదైన గీతం, ఎందుకంటే ఇది ఘంటసాల మరియు కన్నాంబ పాడిన ఏకైక యుగళగీతం. గాలి పెంచల నరసింహారావు ఈ పాటకు అద్భుతమైన సంగీతం అందించారు.
బ్రహ్మనాయుడు:
తెరతీయగరాదా దేవా
తెరతీయగరాదా దేవా
తెరతీయగరాదా దేవా
తెరతీయగరాదా
నాగమ్మ:
తనవారూ పెరవారలనీ
తనవారూ పెరవారలనీ
తరతమ భావములు మానీ
తరతమ భావములు మానీ
బ్రహ్మనాయుడు:
జగదానందమే పరమార్థముగా
జగదానందమే పరమార్థముగా
నరులు బ్రతుకరాదా కాదా
నరులు బ్రతుకరాదా కాదా
తెరతీయగరాదా
ఇద్దరు:
సత్యము శివము సుందరమౌ
సాత్విక రూపము నిత్యముకాదా
మాలో ఇక అనురాగము సమత
మాలో ఇక అనురాగము సమత
శాంతి శాశ్వతము కావా
శాంతీ శాశ్వతమూ కాదా
గాలి పెంచల నరసింహారావు
గాలి పెంచల నరసింహారావు (ఇంటిపేరు - గాలి; వ్యక్తి పేరు - పెంచల నరసింహారావు) (1903 - 1964) తెలుగు చలనచిత్ర సంగీతదర్శకులలో మొదటి తరానికి చెందినవారు. దక్షిణభారతదేశంలో నిర్మితమైన మొట్టమొదటి చిత్రం సీతాకళ్యాణం (1934) ఆయన సంగీతం అందించిన మొదటి చిత్రం. ఆయన చివరి చిత్రం ఎన్.ఏ.టి వారి సీతారామ కల్యాణం (1961), ఆ చిత్రం ఆయన సంగీతం అందించిన చిత్రాలలో అన్నింటికన్నా పెద్ద విజయం సాధించింది. ఈ చిత్రంలో ఆయన స్వరపరచిన "సీతారాముల కళ్యాణం చూతము రారండి" పాట ఎంతో పెద్ద విజయం సాధించింది. ఆ పాట ఇప్పటికి శ్రీరామనవమి నాడు మరియు పెళ్ళి కార్యక్రమాలలో వినిపిస్తూనే ఉంటుంది. ఆయన సంగీతం అందించిన తొలి మరియు చివరి చిత్రాలు ఒకే నేపథ్యం ఉన్న కథతో తయారుకావడం కాకతాళీయం.
1936లో విడుదలైన మాయాబజార్ లేక శశిరేఖా పరిణయం చిత్రంలో ఆయన స్వరపరిచిన "వివాహభోజనంబు" పాటయే ఘంటసాల స్వరపరిచిన 1957లోని మాయాబజార్లోని పాటకు ఆదర్శం.
1943లో వచ్చిన పంతులమ్మ చిత్రంలో కృష్ణవేణి అనే అమ్మాయికి పాడే అవకాశం ఇచ్చారు, ఆమె ఎవరో కాదు మధుర గాయని జిక్కి. ఈ చిత్రంలో ఆమె "ఈ తీరున నిన్నెరిగి పలుకగా నాతరమా" అనే పాట స్వయంగా నటిస్తూ పాడారు. 1945లో వచ్చిన మాయలోకం చిత్రం ద్వారా అలనాటి ప్రముఖ సంగీతదర్శకుడు పెండ్యాల నాగేశ్వరరావును తన బృందంలో హార్మోనిస్టుగా అవకాశం ఇచ్చారు. 1947లో వచ్చిన పల్నాటి యుద్ధం చిత్రానికి ఆయనే సంగీతదర్శకుడు. ఈ చిత్రంలో తనకు సహాయకునిగా పనిచేసిన ఘంటసాలతో కొన్ని పాటలు పాడించారు. ఆ చిత్రంలోని పాటలు చాలా ప్రాధాన్యత ఉన్నవి, ఎందుకంటే అందులో అక్కినేని నాగేశ్వరరావు స్వయంగా పాటలు పాడారు, అక్కినేని నాగేశ్వరరావు, ఘంటసాల కలిసి ఒక పాట పాడారు, ఘంటసాల, కన్నాంబ కలిసి ఒక యుగళగీతం (భక్తిగీతం) - "తెరతీయగరాదా దేవా" ఆలాపించారు మరియు అక్కినేని నాగేశ్వరరావు, ఎస్.వరలక్ష్మి కలిసి ఒక యుగళగీతం ఆలాపించారు.
1948లో వచ్చిన బాలరాజు చిత్రంలో ఈయన స్వరపరచిన పాటలు ఆ చిత్ర విజయానికి ముఖ్య కారణం. ఘంటసాల పాడిన "చెలియా కనరావా", ఎస్.వరలక్ష్మి పాడిన "ఎవరినే నేనెవరినే" మొదలైన పాటలు, ఆ చిత్ర విజయానికి దోహదపడ్డాయి. ఆ చిత్రంలో కొన్ని పాటలను ఘంటసాల కూడా స్వరపరిచారు, అందుకు కారణం గాలిపెంచలనే. ఆయనకి "సంగీతోపాధ్యాయ" అని బిరుదు. నరసింహారావుగారు సంగీతం అందించిన చిత్రాలన్నీ సంగీతపరంగా పెద్ద విజయాలను సాధించాయి. మాలపిల్ల (1938) చిత్రంలో కథానాయకునిగా నటించిన గాలి వెంకటేశ్వరరావు ఈయన తమ్ముడు. ఆయన ఇంటిపేరును చాలామంది గాలి పెంచల అనుకుంటారు, కానీ ఆయన ఇంటిపేరు గాలి, అసలు పేరు పెంచల నరసింహారావు. కొన్ని చిత్రాలలో ఆయనపేరును జి.పెంచలయ్యగా, కొన్ని చిత్రాలలో గాలి పెంచలగా, కొన్ని చిత్రాలలో పూర్తి పేరును వేశారు. పెంచల నరసింహారావు 61 ఏళ్ళ వయస్సులో మే 25, 1964న పరమపదించారు.
శ్రీ పార్వతీదేవి చేకోవె శైలకుమారి (పాట)
శ్రీ పార్వతీదేవి చేకోవె శైలకుమారి 1954లో విడుదలైన కాళహస్తి మహాత్యం చిత్రంలోని పేరుపొందిన పాటలలో ఒకటి. ఇది భక్తిగీతం. దీనిని పి.సుశీల అలనాటి నటి కుమారి కోసం ఆలాపించారు. తోలేటి వెంకటరెడ్డి సాహిత్యం అందించగా, ఆర్.సుదర్శనం సంగీతం అందించారు.
ఈ పాట పి.సుశీల మొదటి పాటలలో ఒకటి మరియు నటి కుమారికి చివరి పాట, ఈ చిత్రం ఆవిడ చివరి చిత్రం కూడా. తోలేటి పార్వతీదేవిని కీర్తిస్తూ ఎంతో అందంగా రాయగా, ఆర్.సుదర్శనం కోమలమైన సంగీతం అందించిన ఈ పాటను సుశీల ఎంతో శ్రావ్యంగా పాడగా, కుమారి అద్భుతంగా అభినయించారు. ఈ పాట చివరిలో నటుడు లింగమూర్తి కూడా వస్తారు. ఈ పాట ద్వారా కుమారి పాత్ర అయిన 'గౌరి' కథలోకి ప్రవేశిస్తుంది. ఈ పాటను వింటుంటే మళ్ళీ మళ్ళీ వినాలన్నంత అద్భుతంగా ఉంటుంది.
శ్రీ పార్వతీదేవి చేకోవె శైలకుమారి
మా పూజలే తల్లి గౌరీ శంకరీ
గౌరీ శంకరీ
శ్రీ పార్వతీదేవి చేకోవె శైలకుమారి
మా పూజలే తల్లి గౌరీ శంకరీ
గౌరీ శంకరీ
ప్రాపు నీవె పాపహారి పద్మపత్రనేత్రి
ప్రాపు నీవె పాపహారి పద్మపత్రనేత్రి
కాపాడరావమ్మా కాత్యాయినీ
కాపాడరావమ్మా కాత్యాయినీ
శ్రీ పార్వతీదేవి చేకోవె శైలకుమారి
మా పూజలే తల్లి గౌరీ శంకరీ
గౌరీ శంకరీ
నిన్ను నమ్మినాను తల్లి అన్నపూర్ణదేవీ
నిన్ను నమ్మినాను తల్లి అన్నపూర్ణదేవీ
పాలించరావమ్మా పరమేశ్వరీ
పాలించరావమ్మా పరమేశ్వరీ
శ్రీ పార్వతీదేవి చేకోవె శైలకుమారి
మా పూజలే తల్లి గౌరీ శంకరీ
గౌరీ శంకరీ
దుకాణ నిర్వాహకుడు
చిల్లర దుకాణములో దిన దిన కార్యకలాపాలకు (లేదా నిర్వహణకు) అంతిమంగా బాధ్యుడైన వ్యక్తిని దుకాణ నిర్వాహకుడు అంటారు. దుకాణములో పనిచేసే ఉద్యోగస్థులు అందరు దుకాణ నిర్వాహకునికి నివేదిక సమర్పిస్తారు. దుకాణ నిర్వాహకుడు జిల్లా లేక జనరల్ నిర్వాహకునికి నివేదిస్తాడు.
దుకాణ నిర్వాహకుని యొక్క బాధ్యతలు:
దుకాణ నిర్వాహకుడు కంపెనీ యొక్క ఫిస్కల్ చక్రమును అనుసరించి అమ్మకాల యొక్క నెలసరి, త్రైమాసిక లేకా సాంవత్సరిక గమ్యాలను చేరుకోవాలి. వీటిలో వ్యక్తిగత అమ్మకపు గమ్యాలను (కోటాలను) నిర్దేశించడం, ఉద్యోగస్థులకు పోటీలు నిర్వహించడం లేదా అమ్మకాల పదోన్నతులు అందించడం మొదలగునవి ఉంటాయి. నిర్వాహకుడు ఒక నిర్దిష్టమైన కాలపరిమితిలో ఆర్థిక పరమైన పనితీరుకై ఆర్థిక ప్రేరేపకము (లేక "బోనస్") కూడా అందుకుంటాడు. ఈ ప్రేరేపకము నికర అమ్మకాలపై కాని లాభాలు లేదా రెండింటిపై కాని ఆధారపడి ఉంటుంది. ఇందువల్ల దుకాణ నిర్వాహకుడు ఉద్యోగస్థుల పనివేళలను తగ్గించుట ద్వారా పెరోల్ ఖర్చులను క్రమబద్దీకరించుట లేక వేరేవిధంగా నిర్వహణా ఖర్చులను తగ్గించుట వంటివి చేయవలసి వస్తుంది.
దుకాణ నిర్వాహకుడు దుకాణం యొక్క ప్రాథమిక తాళం చెవి కలిగి ఉంటాడు మరియు అత్యవసర సమయాల్లో వ్యాపార కాలానికి ముందుగా, ఆ సమయంలో లేదా తరువాత కూడా పిలవబడవచ్చును. వీరు దుకాణము యొక్క పరిసరాలలో వినియోగదారుల మరియు ఉద్యోగస్థుల యొక్క రక్షణకు కూడా బాధ్యులు. దుకాణము యొక్క ఉద్యోగస్థులు ఒక యూనియన్ కు సంబంధించిన వారైతే దుకాణ నిర్వాహకులు రక్షణ సమావేశాలను యూనియన్ ఆచరణలను అనుసరించి నిర్వహించవలసి ఉంటుంది.
దుకాణ నిర్వాహకునికి చాలా మంది క్రింది స్థాయి ఉద్యోగులు ఉండవచ్చు. వీరికి వారి నిర్వహణా స్థాయిలో బాధ్యతలు ఉంటాయి. ఈ ఉద్యోగస్థులను సహాయ నిర్వాహకులు, పర్యవేక్షకులు, కీహోల్దర్లు, షిఫ్ట్ లీడ్స్ లేక లీడ్స్ అని అంటారు.
దుకాణ నిర్వాహకునికి ఉద్యోగస్థులను నియమించుట, వారి శిక్షణ మరికొన్ని సందర్భాలలో వారి అభివృద్ధి విషయాలలో కూడా బాధ్యత ఉంటుంది. దుకాణమును సమర్ధవంతంగా నడిపించుటకు అన్ని స్థాయిలలో అవసరమైన ఉద్యోగస్థుల నియామకంపై నిర్వాహకుడు శ్రద్ధ చూపాలి మరియు ఉద్యోగ బాధ్యతలకు సరియైన శిక్షణ వారికి అందేటట్లు చూడాలి. నిర్వాహకులకు ఉద్యోగస్థుల అభివృద్ధిని చూచు బాధ్యత కూడా ఉంటుంది. దీనివల్ల కంపెనీ అంతర్గతంగా ఉద్యోగస్థులను అభివృద్ధి చేయవచ్చు మరియు భవిష్య నేతలను ముఖ్యంగా ఇతర ప్రాంతాలలో కూడా సమర్ధవంతంగా పనిచేయు వారిని కూడా తయారు చేయగలదు. ఇటువంటి బాధ్యతను దుకాణ నిర్వాహకుడు వేరు వేరు కంపెనీలను బట్టి నిర్వర్తించవలసి ఉంటుంది.
చిల్లర దుకాణ ప్రాంతాలలో, దుకాణ నిర్వాహకుడు దృష్టి ఆధారిత వ్యాపారముకు బాధ్యుడు. చాలా సంస్థలు తమ దుకాణముల ద్వారా ఎలా వ్యాపారము చేయాలనే దాని పై ఒక అభిప్రాయం కలిగి ఉంటాయి. దీనిని వారు వస్తువు యొక్క ప్లానోగ్రాం వంటి దిశానిర్దేశకాల ద్వారా సూచిస్తారు. నిర్వాహకులకు వ్యవస్థాపకమైన దిశలలో స్వేచ్ఛ ఉన్నా కూడా దుకాణాలు సంస్థ యొక్క బ్రాండ్ విలువకు ఉన్న ప్రాముఖ్యతను అనుసరించి ఉండే విధంగా ఉండాలి. దుకాణములో అన్ని అరలు ఎప్పుడూ వస్తువులతో నిండుగా ఉండేటట్లు మరియు వస్తువు తరచుగా నిలువ ఉన్న ప్రాంతం నుండి భ్రమణం చెందునట్టు చూసుకోనుట ద్వారా, వినియోగదారులు కొనుగోలు చేయటానికి వీలుగా వస్తువుల యొక్క జాబితా అందుబాటులో ఉండేటట్లు నిర్వాహకులు చూడాలి. నిర్వాహకులు తరుగుదలకు కూడా బాధ్యులు మరియు వ్యాపార ప్రక్రియలు మరియు వినియోగదారుల సేవా నైపుణ్యాలను అమలుపరచటం ద్వారా వస్తువులు దొంగిలింపబడకుండా చూడాలి.
ఫన్‌డాక్టర్‌ చంద్రశేఖర్
ఫన్ డాక్టర్ చంద్రశేఖర్ (నవంబర్ 10, 1904 - మే 29, 1996) ధ్వన్యనుకరణ నిపుణులు.
1918 ప్రాంతంలో పాఠశాల నాటకాలలో నటించారు. 1920 ఏకపాత్రాభినయాల్లో నటించడం ప్రారంభించారు. 1924-28ల మధ్యకాలంలో వీరు పలు షేక్స్పియర్, షెరిడాన్, మోలియర్ మరియు భారతీయ రచయితలు రచించిన ఇంగ్లీష్ నాటకాలలో నటించారు.
వీరు వేష అనుకరణ, ఆహార్యం, స్వరానుకరణ, కదలికలు - ఇలా సుమారు 80 మంది ప్రముఖులను అనుకరించారు. వీరిలో గాంధీ, నెహ్రూ, జాకీర్ హుస్సేన్, ఐన్‌స్టీన్, బెర్నార్డ్ షా, టంగుటూరి ప్రకాశం, రామకృష్ణ పరమహంస, రమణ మహర్షి, ఎస్. రాధాకృష్ణన్ మొదలైన ప్రముఖులు ఉన్నారు.
1930-34 మధ్యకాలంలో తెలుగు, ఇంగ్లీష్ నాటకాలకు దర్శకత్వం వహించారు. సెమినార్లు ఏర్పాటుచేశారు.
1936లో నాటకసంస్థని ప్రారంభించి, రాష్ట్రంలోని వివిధ ప్రాంతాలలో నాటక ప్రదర్శనలు ఇచ్చారు. 1940లో నాటక రిపర్టరీని ప్రారంభించారు. ఇది 1983 వరకి పనిచేసింది.
1944లో సంచార నాటక విధానంతో వివిధ గ్రామాలు తిరిగి, ఔత్సాహిక కళాకారులను నాటకరంగానికి పరిచయం చేశారు.
వీరు నెల్లూరు జిల్లాకు చెందినవారు. ప్రముఖ నేపథ్య గాయని ఎస్. జానకి వీరి మేనకోడలు.
వీరు మే 29, 1996 తేదీన పరమపదించారు.
నూజిళ్ళ లక్ష్మీనరసింహం
నూజిళ్ళ లక్ష్మీనరసింహం
"జీవన వ్యక్తిత్వం"
వేదమూర్తులు, సంస్కృతాంధ్ర భాషా ప్రవీణులు, ఉపన్యాస కేసరి, హిందూ ధర్మ పరిరక్షణా కంకణ దీక్షాపరులు అయిన బ్రహ్మశ్రీ నూజిళ్ళ లక్ష్మీ నరసింహం గురించి ఎంత చెప్పినా తక్కువే అవుతుంది. నూజిళ్ళ లక్ష్మీ నరసింహం 23 ఫిబ్రవరి 1931 న తూర్పు గోదావరి జిల్లా, రాజోలు మండలంలోని పొదలాడ గ్రామంలో సద్భ్రాహణ వంశంలో సుబ్రహ్మణ్యం, సత్యవతి దంపతులకు పెద్ద కుమారునిగా జన్మించారు. "పువ్వు పుట్టగానే పరిమళించిన రీతి" చిన్నాతనం నుండి 'బాలకవి'గా వాసికెక్కి యజుర్వేదాధ్యయనంతో పాటు తెలుగు, సంస్కృత భాషలలో మంచి ప్రావీణ్యం సముపార్చించారు. తెలుగు భాషా పండితునిగా జగ్గంపేట గ్రామములో ప్రప్రథముగా ఉద్యోగ బాధ్యతను చేపట్టి అటుపిమ్మట, ఏలేశ్వరం, కాట్రావులపల్లి గ్రామములలో పనిచేసి, ఉద్యోగ బాధ్యతలను నిర్వర్తిస్తూ బ్రహ్మశ్రీ జటావల్లభుల పురుషోత్తం గారు మరియు బ్రహ్మశ్రీ ప్రభాకర ఉమామహేశ్వర పండితులు గార్ల దివ్యాశీస్సులతో హిందూ ధర్మ పరిరక్షణార్థం నడుంబిగించారు. 1964 లో విశ్వహిందూ పరిషత్ ఆవిర్భావంతో నూజిళ్ళ లక్ష్మీనరసింహం గారి ఆశయానికి గట్టి పునాది ఏర్పడినట్లయింది. పల్లెపల్లెలో, వాడవాడలా ప్రజల్ని జాగృతం చేసి తమ గానామృతంతో, దివ్యవాణీతో హిందూ ధర్మ వైశిష్ట్యాన్ని, వైదిక సారాంశాన్ని తమ పురాణ ప్రవచనం ద్వారా వినిపిస్తూ వినువీధిని ఆధ్యాత్మిక కేతనాన్ని ఎగురవేసారు. "ఒక్కటే దేశం మనది - ఒక్కటే జాతి మనది వర్ణములెన్నున్నా మరి కులములు ఏవైనా వనంలోని చెట్లు మనం - వసుధైవ కుటుంబం" అంటూ అన్ని వర్గాల ప్రజల్ని సంఘటిత పరచి, వారిలో దేశభక్తిని, దైవభక్తిని పాదుకొల్పి, నిద్రపోతున్న హిందూ సింహాల మత్తును పోగొట్టి ఏకాత్మతా రథయాత్ర,రామశిలాపూజ, సత్య రథయాత్ర వంటి కార్యక్రమాల ద్వారా ప్రపంచంలో హిందూ ధర్మాన్ని మించిన ధర్మం వేరొకటి లేదు అని తమ వాక్ప్రవాహంతో అపర వేద వ్యాసునిలా, అపర వివేకానందునిలా ఉపన్యాసాలిచ్చి వేనోళ్ళ పొగడబడిన ఆధ్యాత్మిక మూర్తి నూజిళ్ళ వారు. గిరిజన బాలబాలికలలో విద్యాస్ఫూర్తిని కల్పించటానికై స్థాపించబడిన వెదురు నగరం ఆశ్రమ పాఠశాల స్థాపనకు బీజం వేసిన వ్యక్తి. తదనంతరం పాఠశాలను సంస్కారయుతమైన విద్యనందించే పాఠశాలగా కూడా వినుతికెక్కడంలో ఉత్తమ సలహాలనిచ్చిన ఉపాధ్యాయ బంధువు. వారి దివ్యాలోచనల నుండి జాలువారిన ఎన్నో పద్య గద్య నాటకాలు, ఆధ్యాత్మిక, దేశభక్తి గీతాలు, ప్రబోధ గీతాలు భావితరాలకు కూడా ఆదర్శంగా పెట్టుకుని ఎన్నో వేల కార్యక్రమాలకు తమ సుమధురమైన ఉపన్యాసాల ద్వారా వెలుగును పంచిన ధన్యజీవి నూజిళ్ళ వారు. వారి స్ఫూర్తితో విశ్వహిందూ పరిషత్ లో అనేకమంది చేరి, కార్యకర్తలుగా ఎదిగి నేడు దశదిశలా హిందూ ధర్మ ప్రచారాన్ని కొనసాగిస్తున్నారు.
నాడీగ్రంథి ద్రవకోశం
ఒక అంత్య భాగ ద్రవకోశం అని కూడా పిలిచే ఒక నాడీగ్రంథి ద్రవకోశం అనేది హస్తం లేదా పాదంలోని తరచూ కీళ్లు మరియు స్నాయువుల్లో లేదా సమీపంలో కనిపించే ఒక వాపు. నాడీగ్రంథి ద్రవకోశం యొక్క పరిమాణం సమయానుకూలంగా మారుతూ ఉంటుంది. ఇది ఎక్కువగా మణికట్టు మరియు వేళ్లల్లోని డోర్సమ్ సమీపంలో ఉంటుంది. "బైబిల్ బొప్పి" అనే పదం గతంలోని ఒక బైబిల్ లేదా మరొక పెద్ద పుస్తకంతో ద్రవకోశాన్ని కొట్టే ఒక చికిత్సా విధానం నుండి వచ్చింది. ద్రవకోశం పగిలితే, అది చాలా అరుదుగా నయమవుతుంది.
నాడీగ్రంథి ద్రవకోశాలు ఐడియోపథిక్, కాని సాధారణ కీలు లేదా స్నాయువు కోశం చర్యలో ఒక వైవిధ్యాన్ని ప్రదర్శిస్తుంది. కీళ్ల వద్ద ద్రవకోశాలు కీలుకు అనుసంధానించబడతాయి మరియు కారణ సిద్ధాంతం ప్రకారం, కీల నుండి ద్రవాన్ని వెలుపలికి అనుమతించే, కాని లోపలికి అనుమతించని ఒక రకం తనిఖీ కవాటం ఏర్పడుతుంది. ద్రవకోశం సాధారణ సేనోవియాల్ ద్రవాన్ని పోలిన, కాని కొంచెం చిక్కగా ఉండే స్వచ్ఛమైన ద్రవాన్ని కలిగి ఉంటుంది. ఇవి తరచూ మోచేతి కీలు చుట్టూ ముఖ్యంగా స్కాఫో-లూనేట్ కీలు వద్ద సంభవిస్తాయి, ఇది మొత్తం నాడీగ్రంథి ద్రవకోశాల్లో 80%కి బాధ్యత వహిస్తుంది.
శస్త్రచికిత్సతో, కీలు నాళిక వద్ద తనిఖీ కవాటాన్ని తొలగించిన తర్వాత, పునరుక్తి శాతం 5 నుండి 10% వరకు తగ్గుతుంది. మోచేయి యొక్క ఆర్థ్రోస్కోపీ అనేది నాడీగ్రంథి ద్రవకోశాలను కోసి తెరవడానికి ప్రత్యామ్నాయ మార్గం వలె అందుబాటులో ఉంది.
ఒక నాడీగ్రంథి ద్రవకోశాలకు ఒక పురాతన చికిత్సా విధానంలో ఒక పెద్ద భారీ పుస్తకంతో బొప్పిని కొట్టి, ద్రవకోశం పగిలి, పరిసర కణజాలంలోకి ప్రవహించేలా చేసేవారని భావిస్తున్నారు. ఒక నగర ప్రముఖుడు ఇలా పేర్కొన్నాడు, పేదవారైన గృహస్థులు కూడా ఒక బైబిల్‌ను కలిగి ఉండేవారు కనుక, దీనిని ఎక్కువగా ఉపయోగించేవారు, ఇది నాడీగ్రంథి ద్రవకోశాలకు "జిలియాన్స్ బొప్పి", "బైబిల్ బొప్పులు" లేదా "గిడియోన్ యొక్క వ్యాధి" అనే మారుపేర్లకు కారణమైంది.
అమ్మిరెడ్డిగూడెం
"అమ్మిరెడ్డిగూడెం", కృష్ణా జిల్లా, గంపలగూడెం మండలానికి చెందిన గ్రామము. పిన్ కోడ్: 521 403., ఎస్.టి.డి.కోడ్ = 08656.
సముద్రమట్టానికి 73 మీ.ఎత్తు Time zone: IST (UTC+5:30)
నూజివీడు, పాల్వంచ, జగ్గయ్యపేట, ఖమ్మం
ఎ, కొండూరు, తిరువూరు, మధిర, యెర్రుపాలెం
పెనుగొలను, ఉట్కూర్ నుండి రోడ్డురవాణా సౌకర్యం ఉంది. రైల్వేస్టేషన్: విజయవాడ 60 కి.మీ2013 జూలైలో ఈ గ్రామ పంచాయతీకి నిర్వహించిన ఎన్నికలలో శ్రీ బి.చంద్రశేఖర్, సర్పంచిగా ఎన్నికైనారు. [1]
[1] ఈనాడు కృష్ణా; 2015, ఆగస్టు-17.
డి.హేమలతాదేవి
డి.హేమలతాదేవి అలనాటి తెలుగు చలనచిత్ర నటీమణి. ఈవిడ భక్త పోతన (1942) చిత్రంలో నాగయ్య భార్యగా నటించారు, ఆ చిత్రంలో ఒక పాట కూడా పాడారు. ఈమె తర్వాత సి.హెచ్.హేమలత, సి.హేమలత పేర్లతో నటించారు.
ఈమె 1957, మే 31న మద్రాసులో గుండెజబ్బుతో మరణించారు.
హేమలతమ్మారావు
హేమలతమ్మారావు తెలుగు చలచిత్ర నటీమణి. ఈవిడ పాతాళ భైరవి (1951)లో నాయిక తల్లిగా, అనగా మహారాణిగా నటించింది. అంతకుముందు గుణసుందరి కథ (1949)లో ఒక యక్షితగా నటించింది.
పి.హేమలత
పి.హేమలత తెలుగు సినిమా నటి. రంగస్థల నటిగా జీవితాన్ని ప్రారంభించిన హేమలత అంచెలంచెలుగా సినిమా నటిగా ఎదిగినది. అనేక సినిమాలలో తల్లి పాత్రలలో నటించింది.
తెలుగువీర లేవరా (పాట)
తెలుగువీర లేవరా 1974లో విడుదలైన అల్లూరి సీతారామరాజు సినిమాలోని దేశభక్తి గీతం. దీనిని ప్రముఖ రచయిత శ్రీరంగం శ్రీనివాసరావు రచించారు. భారత స్వాతంత్ర్య సమరస్పూర్తితో ఘంటసాల వెంకటేశ్వరరావు, వి.రామకృష్ణ బృందం ఈ గీతాన్ని చక్కగా ఆలపించారు. దర్శకుడు రామచంద్రరావు ఘట్టమనేని కృష్ణ మరియు ఇతర నటులపై చిత్రీకరించారు.
అల్లూరి సీతారామరాజు బ్రిటిష్ వారి దొరతనాన్ని ఎదిరిస్తూ చేస్తున్న పోరాటానికి మన్యం ప్రజలను "తెలుగువీర లేవరా దీక్షబూని సాగరా" అని పిలిచి, వారనుభవిస్తున్న కష్టాల్ని తెలియజేస్తాడు. వారినుండి పూజలందుకుంటాడు. అందుకు మన్యం ప్రజలంతా ఏకకంఠంతో సంఘీభావాన్ని తెలియజేస్తున్న సంఘటనను ఈ పాట ప్రతిబింబిస్తుంది. చివరగా వారంతా రాజుకు తోడుగా నిలుస్తామని బాస చేస్తారు.
తెలుగువీర లేవరా దీక్షబూని సాగరా
దేశమాత స్వేచ్ఛకోరి తిరుగుబాటు చేయరా ||| తెలుగువీర లేవరా |||
దారుణ మారణకాండకు తల్లడిల్లవద్దురా ||| దారుణ |||
నీతిలేని శాసనాలు నేటినుంచి రద్దురా ||| నీతిలేని |||
నిదురవద్దు బెదరవద్దు నింగి నీకు హద్దురా ||| నింగి నీకు ||| ||| తెలుగువీర లేవరా |||
ఎవడువాడు ఎచటివాడు ఇటువచ్చిన తెల్లవాడు ||| ఎవడువాడు |||
కండబలం, కొండఫలం కబళించే దుండగీడు
మానధనం, ప్రాణధనం దోచుకునే దొంగవాడు ||| ఎవడువాడు |||
తగినశాస్తి చేయరా తరిమి తరిమి కొట్టరా ||| తగినశాస్తి ||| ||| తెలుగువీర లేవరా |||
ఈ దేశం ఈ రాజ్యం నాదే అని చాటించి ||| ఈ దేశం |||
ప్రతి మనిషీ తొడలుగొట్టి, శృంఖలాలు పగులగొట్టి
చురకత్తులు పదునుబట్టి, తుదిసమరం మొదలుపెట్టి
సింహాలై గర్జించాలి సంహారం సాగించాలి వందేమాతరం ||| తెలుగువీర లేవరా |||
రాలిపోయె పువ్వా నీకు రాగాలెందుకే
రాలిపోయె పువ్వా నీకు రాగాలెందుకే మాతృదేవోభవ (1993) సినిమాలోని విషాద గీతం. దీనిని వేటూరి సుందరరామమూర్తి రచించారు. ఈ గేయాన్ని ఎం.ఎం.కీరవాణి హృద్యంగా గానం చేసి సంగీతం కూడా అందించారు.
శారద (మాధవి), ఒక అనాథాశ్రమంలో పెరిగిన అమ్మాయి. సంగీత అధ్యాపకురాలిగా పనిచేస్తుంటుంది. సత్యం (నాజర్) లారీ డ్రైవర్ శారదను ప్రేమించి పెళ్ళి చేసుకుంటాడు. వీరికి నలుగురు పిల్లలు. శారదకు మెదడు క్యాన్సర్ సోకిందనీ, తను ఇక ఎంతో కాలం బ్రతకదనీ డాక్టర్లు చెబుతారు. అప్పారావు పగబట్టి సత్యాన్ని చంపేస్తాడు. శారద తనలాగే తన పిల్లలు కూడా అనాధాశ్రమంలో పెరగడం ఇష్టం లేక వారిని మంచి మనసున్న కుటుంబాలకు దత్తత ఇచ్చి వేస్తుంది. చివరి సారిగా పిల్లలందర్నీ దీపావళికి తన చేతుల్తో ఆదరించాలని కోరుకొంటున్న నేపథ్యంలో ఈ పాటను మాధవి మీద చిత్రీకరించారు.
పల్లవి :
రాలిపోయె పువ్వా నీకు రాగాలెందుకే తోటమాలి నీ తోడులేడులే
వాలిపోయె పొద్దా నీకు వర్ణాలెందుకే లోకమెన్నడో చీకటాయెలే
నీకిది తెలవారని రేయమ్మా కలికీ మా చిలకా పాడకు నిన్నటి నీ రాగం ||| రాలిపోయె పువ్వా |||
మాథ్యూ హేడెన్
మాథ్యూ హేడెన్ (జననం: 1971 అక్టోబరు 29) ఆస్ట్రేలియాకు చెందిన ఒక మాజీ క్రికెట్ ఆటగాడు. ఎడమచేతి వాటంతో బ్యాటింగ్ చేసే హేడెన్ బలమైన స్ట్రోక్ ఆటగాడిగా పేరు తెచ్చుకున్నాడు. ఆస్ట్రేలియా క్రికెట్ జట్టులో ప్రధానమైన ఓపెనర్ గా ఆడాడు.
హేడెన్ "స్టాండింగ్ మై గ్రౌండ్" అనే ఆత్మకథ రాశాడు. ఇవి కాక వంటలంటే కూడా ఆసక్తి గత కొన్ని సంవత్సరాల్లో మూడు వంటల పుస్తకాలు రాశాడు. ఆయనకు సర్ఫింగ్ అంటే కూడా ఇష్టం.ఆయన భార్య పేరు కెల్లీ. వాళ్ళకి ముగ్గురు సంతానం. హేడెన్ తల్లి సంగీత విద్వాంసురాలు. తండ్రి ఒక వ్యవసాయదారుడు.
చింతలమోరి
చింతలమోరి గ్రామం తూర్పు గోదావరి జిల్లా రాజోలు నియోజకవర్గం మలికిపురం మండలంలో ఉంది. ఈ గ్రామం చాలా పచ్చగా ఉంటుంది. ఈ గ్రామస్థులు మృదుభాషులు.
http://censusindia.gov.in/PopulationFinder/Sub_Districts_Master.aspx?state_code=28&district_code=14
రసాయన కర్మాగారము
రసాయన కర్మాగారములో రక్షన సిబ్బన్ది సాధారణ నియమాలు :
1.కర్మాగారములో దూమ్రాపానము, మద్యపానము సేవించుట మరియు పొగాకు సంబంధించిన పదార్దాలు వినియాగించడము నిషిదించబడింది.కావున అలాంటి పదార్దాల లోనికి తీసుకొనిరాకూడదు.
2.అనుమతి సూచన లెకుండా ఎలాంటి పరిస్థితిలోను ఉద్యొగానికి గైరుహజరు కాకూడదు.
3.పనిలో ఉన్నపుడు నిద్రించరాదు.
4.మంచి వస్ర్తములు ధరించి, క్షవరము, హెర్ కట్టీంగు మరియు పాలిష్ బూట్లు వేసుకొని పనికి రావలెను.
5.ప్రతి ఒక్కరితొ మర్యాదగా ప్రవర్తించవలెను.
6.అల్పాహరము, భొజనము సమయాన్ని కెటాయించిన ప్రకారము 15:20ని తప్పకపాటించాలి మరియు డ్యూటిలో ఉన్నవ్యక్తులకె పరిమితము.
7.కర్మాగారములో డబ్బు ఇవ్వడం తీసుకొవడం చేయరాదు.
8.రక్క్షణకు సంబంధించి శిక్క్షణకు నిర్వహించినపుడు విధిగా ప్రతి ఒక్కరు హాజరు కావలెను.
9.డ్యూటి బాధ్యత స్వీకరించే ముందు ప్రతి ఒక్కరు విధిగా తమ పొస్టులోని వస్తువులను తనికి చేసుకొవలెను.
10.పొస్టులో ఉన్న సూచన పట్టి ప్రకారము గస్తీ విధిగా చేయాలి.
11.డ్యూటి పొస్టులో ఉన్న ప్రతి ఎలాక్ట్ర్రానిక్ వస్తువును సక్రమంగా చార్జిలో ఉంచాలి.ఎల్లపుడు పని చేసేలా చూడాలి.
12.మీరు ఉన్న పొస్టు ఆఫీసు పరిసరాలు పరిశుభ్రంగా ఉండెలా చూడాలి.
13.మీ దగ్గ్గ్గ్గర ఉన్న సురసక్క్ష సంబందిత అన్ని పరరికరాలను పనిచేసేల విధంగా ఉంచాలి.
14.మీ కార్యాలయము పరిసరాలను పరిశుభ్రంగా ఉంచాలి.
15.ఏదేన జంతువులు మీ పరిసరాలలో లెకుందా తరిమీ కొట్టలి (పిలులు, కుక్కలు లంటివి).
16.టెలిఫోన్ మరియు రేడియొసెట్లను విదిగాను వినయాగాను మరియు మర్యదపుర్యకంగా మంచి పద్ధతిలో జవబు చేప్పాలి.
17.సమయనుకూలంగా అధికారులు ఇచే సూచనలను పాటించాలి.
18.డ్యూటిలో ఏలాంటి సయ్యస ఉన్నదాని మీ వెంటఉన్న అధికారికి సూచిస్తు ఉండలి.
వైరాగ్యం
వైరాగ్యం అంటే విరక్తి, అయిష్టత, నిరాసక్త త, విముఖత అనే వివిధ పదాలే వైరాగ్యం యొక్క అర్ధంగా భావించవచ్చు. వైరాగ్యం అనేది ఎలాంటి విషయాల్లో ఎప్పుడు ఏర్పడుతుందీ అంటే వివిధ సందర్భాల్లో నిరాశ కలిగినపుడు ఆయా విషయాలపట్ల నిరాసక్తత కలుగుతుం ది. ఉదాహరణకు ఎవరైనా దగ్గరి బంధువులు మరణించినప్పుడు వారి అంత్యక్రియల కోసం శ్మశానానికి తీసుకువెళ్ళిన క్రమంలో మనిషి జీవితం ఇంతేనా అనే వైరాగ్యం కలుగుతుంది.
ఇలా చెప్పుకుంటూ పోతే మన నిత్య జీవితంలో మనకు కలిగే వైరాగ్యాలు అనేకం. ఆశ్చర్య కరమైన విషయం ఏమిటంటే వైరాగ్యాలను అ న్నింటిని రూపుమాపే శక్తి కాలానికే ఉంది. అదే ఎప్పటికప్పుడు మనలోని వైరాగ్యాన్ని పార ద్రోలుతుంది, భవిష్యత్తు పట్ల మనలో ఎన్నో ఆశలు రేకెత్తిస్తుంది. ఫలితం... శ్మశానానికి వెళ్ళి వచ్చిన తరువాత అప్పటి వరకు ఇదేనా మనిషి జీవితం అంటూ వైరాగ్యం చెందిన వ్యక్తి తన స్వకుటుంబీకులను చూడగానే అతనిలో చోటు చేసుకున్న వైరా గ్యం కాస్తా మటుమాయం అవుతుంది.
ఇలా తాత్కాలికంగా కలిగిన వైరాగ్యం కాలం యొక్క బలీయమైన శక్తితో మటుమాయం అ వుతుంది. అతడిలో భవిష్యత్తు పట్ల మనలో ఎన్నో ఆశలు రేకెత్తిస్తుంది. వాస్తవానికి ఇవన్నీ వైరాగ్యాలు కావు. 
ప్రసవ వేదన పడిన సందర్భంలో తనకు కలిగిన అవస్థ భగవత్‌ ప్ర సాదితమైన దనీ, ఆ అవస్థను పొందిన తాను భగవంతుడి సృష్టి క్రమంలో ఒక నిమిత్త మాత్రురాలిననీ బాలింతరాలైన ఒక స్త్రీ గ్రహించి నప్పుడూ, తాను చేసిన వ్యాపారంలో ఏర్పడిన నష్టం తన అకృత్యాలకు భగవంతుడు విధించి న శిక్ష అని ఒక వ్యాపారస్తుడు గ్రహించినప్పు డూ, బిడ్డలు తనను తూలనాడటం తన ప్రార బ్దమని, అం దులో తన బిడ్డల ప్రమేయం లేదని ఒక తండ్రీ లేదా ఒక తల్లి గ్రహించినప్పు డూ, తాను కోరే స్వప్రయోజనం తనకు ఉపా ధి కల్పించిన సం స్థకు బరువు కా వడం వల్లనే తనకు సంస్థ ప్ర యోజనం కల్పిం చలేదని ఒ క ఉద్యోగి గ్రహిం చినప్పుడూ వారిలో చోటు చేసుకొనే అనుభూతి వారిని అన్నింటికీ అతీ తంగా మారుస్తుంది. అదే నిజమైన వైరాగ్యం.
అటువంటి స్థిరమైన, వాస్తవికమైన వైరాగ్యం పొందడం వల్లనే మనిషి మహోన్నతుడు అవు తాడు. అప్పటివరకు తాను ఆశించిన తాత్కాలి క ప్రయోజనాలు ఎంతవరకు శాశ్వతంగాని లుస్తాయనే సత్యాన్ని గ్రహిస్తాడు. అశాశ్వతమైన వీటన్నింటికన్నా శాశ్వతమైనది ఏదనే జిజ్ఞా స అతడిలో మొదలవుతుంది. ఈ క్రమంలో తనలో చోటుచేసుకున్న వైరాగ్యాన్ని స్థిరీకరిం చుకొని అన్వేషణ చేసినప్పుడే కొంత కాలానికి సృష్టిలో మనకు కన్పిస్తున్న, మనలో ఆశలు రే కెత్తించేవి అన్నీ కూడా అశాశ్వతమైనవనీ, శా శ్వతమైనది భగవత్‌ మార్గమనీ దానిలోనే పర మార్ధం ఉందనీ కనుగొన్న మరుక్షణాన అతడి అన్వేషణ ముగుస్తుం ది. అలా అన్వేషణ ము గిసిన అన్వేషకుడే అస లైన విరాగి. అతడు అ నుభవించేదే అసలైన వై రాగ్యస్థితి. ఇదే అతడిని శాశ్వతమైన పరమపదా నికి చేరువచేస్తుంది.
1. విత్తము. 2. ఆయువు. 3. అహంకారము. 4. చిత్తము. 5. ఆశ. 6. తనువు. 7. యౌవనము. 8. రూపము. 9. జరము. (ముసలితనము)10. కాలము. 11. గృహస్థ వైరాగ్యము.
యూరో కార్డేటా
యూరో కార్డేటా (Urochordata) లేదా ట్యునికేటా (Tunicata)కార్డేటాలోని ఉప వర్గము.ఎస్.ఎమ్.దాస్ (1957) యూరో కార్డేటాను మూడు విభాగాలుగా విభజించెను.
ఫిలడెల్ఫియా క్రోమోజోము
ఫిలడెల్ఫియా క్రోమోజోము (Philadelphia chromosome) క్రానిక్ మైలోసైటిక్ ల్యుకేమియా (Chronic Myelocytic Leukemia) అను ఒక రక్త కాన్సర్ వ్యాధిని కలిగించే క్రోమోజోముకు సంబంధించిన లోపం. 22వ క్రోమోజోములో పరిత్యాగము (Deletion) జరుగుట వలన ఈ వ్యాధి సంక్రమిస్తుందని మొదటిసారిగా నోవెల్, హంగర్ఫోర్ట్ అను శాస్త్రవేత్తలు ఫిలడెల్ఫియా (Philadelphia) లో ప్రకటించారు. కనుక ఈ లోపాన్ని ఫిలడెల్ఫియా క్రోమోజోము అని పిలుస్తారు. తరువాత జె. రౌలీ (J. Rowley) అను శాస్త్రవేత్త దీనికి సంబంధించిన కచ్ఛితమైన క్రోమోజోము అమరిక గూర్చి తెలియజేసాడు. 22వ క్రోమోజోము తాలూకు పొడవు భుజంలోని కొంతభాగం మరొక క్రోమోజోముకు, సాధారణంగఅ 9వ క్రోమోజోముకు అతుక్కుంటుంది.
ల్యూకోప్లాకియా
ల్యూకోప్లాకియా అనేది కెరటోసిస్ (చర్మం మందంగా తయారుఅవుట) మచ్చలను వివరించుటకు ఉపయోగించు ఒక వైద్య పరి భాషా పదం . ఇది నోటి లోపల జిగటగా ఉండే పొర మీద తెల్లని మచ్చల వలె అంటుకుని ఉన్నట్లుగా కనిపిస్తుంది, నాలుక మీదే కాకుండా జీర్ణ-కోశ నాళం, మూత్ర నాళం మరియు జనేంద్రియాల వంటి ఇతర భాగాల మీద కూడా ఉంటాయి. వైద్య పరంగా ఇది చాల అస్థిరంగా ఉంటుంది. ల్యూకోప్లాకియా అనేది ఒక ప్రత్యేకమైన రోగం కాదు, కాని రోగానిర్ధారణలో అస్పష్టంగా ఉన్నప్పుడు నిర్ధారించరు. కాన్డిడియాసిస్ లేదా లిచెన్ ప్లానస్ వంటి సారూప్యమైన తెల్లని క్షతాలు ఏర్పరిచే రోగాలకు దీనికి చాలా తేడా ఉంటుంది.
దీనిని కొన్ని సమయాలలో కాన్సర్ కు ముందస్తు సూచన అని వివరిస్తారు.. ఇది పొగ త్రాగటం మీద కూడా ఆధారపడి ఉంటుంది.
పొగాకుని పీల్చిన లేదా నమిలిన కూడా వస్తుంది, దీనిని ఈ వ్యాధి యొక్క వ్యాప్తిలో ముఖ్యమైన అపరాధిగా చెప్పవచ్చు. (1998-2010 మయో ఫౌండేషన్ ఫర్ మెడికల్ ఎడ్యుకేషన్ అండ్ రిసెర్చ్ (MFMER).
"కాన్దిడాల్ ల్యూకోప్లాకియా" అనేది కొన్ని సమయాలలో కొన్ని ప్రత్యేక రకాల నోటి కాన్డిడియాసిస్ ని వివరించుటకు ఉపయోగిస్తారు.
"ల్యూకోప్లాకియా" అనే పదమును ఎక్కువగా నోటి యొక్క స్థితులను వివరించుటకు ఉపయోగిస్తున్నప్పటికీ, దీనిని మూత్ర నాళం మరియు జనేంద్రియాల స్థితుల గురించి వివరించుటకు కూడా ఉపయోగిస్తారు.
ల్యుకోప్లాకిక్ క్షతాలు ప్రపంచ జనాభాలో దాదాపు 3% మందిలో గమనించారు. ఎరిత్రోప్లాకియా వలె, ల్యూకోప్లాకియా సాధారణంగా 40 మరియు 70 సంవత్సారాల వయస్సు ఉండే వారిలో 2:1 నిష్పత్తి పురుష ప్రాధాన్యంలో గమనించారు.
ల్యూకోప్లాకియా ప్రధానంగా పొగాకుని ఉపయోగించుట మూలంగా వస్తుంది. దీని వ్యాప్తికి కారణమయ్యే ఇతర ఎతియోలాజికల్ (జబ్బు ఏ కారణంగా వచ్చింది నిర్ణయించుట) కారకాలు HPV లు, కాండిడా అల్బికాన్స్ మరియు ఇంకా మద్యం. అదే సమయంలో ల్యూకోప్లాకియా ఉన్న రోగులలో సీరం స్థాయిలు విటమిన్ A, B-12, C & ఫోలిక్ ఆమ్లంలలో తక్కువగా ఉంటాయి అని భారతదేశంలో జరిపిన ఒక అధ్యయనంలో కనుగొన్నారు. ఎక్కువగా కార్సినోజెన్స్ మూలంగా జిగటగా ఉండే పొర మీద దీర్ఘ కాలంగా చికాకు పెట్టుట మూలంగా జరుగుతుంది. రక్తమూలం, లేదా సాంగినేరియా (ఎండిపోయిన రక్త మూలం) ల్యూకోప్లాకియాకు సంబంధించి ఉంటుంది అని కూడా నమ్ముతారు.
5% to 25% ల్యూకోప్లాకియాలు కాన్సర్ తొలి దశ గాయాలు; కాబట్టి అన్ని ల్యూకోప్లాకియాలు దంత వైద్యులు మరియు సాధారణ వైద్యులు దీనిని కాన్సర్ తొలిదశ గానే పరిగణించి ఆ కణజాలం నుండి చిన్న పొరను తొలగించి సూక్ష్మదర్శిని పరీక్షలకు పంపుతారు. HIV వంటి అంటురోగం మరియు రోగ నిరోధక శక్తిని తగ్గించే తీవ్రమైన రోగాలకు సంబంధించిన హైరి ల్యూకోప్లాకియా HIV తో కలిసి ఉన్నప్పుడు లింఫ్ గ్రంథులలో వ్యాపించే కాన్సర్ వ్యాప్తికి కారణం అవుతుంది.
ల్యూకోప్లాకియా చికిత్సలో ముఖ్యంగా పరిత్యజించాల్సిన కారకాలు — పొగాకును ఉపయోగించుట, పొగ త్రాగుట, తమలపాకులను నములటను విడిచి పెట్టుట, మధ్యం నుండి దూరంగా ఉండుట— మరియు దీర్ఘ కాలంగా చికాకు పెట్టే వాటిని విడిచి పెట్టుట, ఉదాహరణకు పదునుగా ఉండే దంతముల చివరలు. భయాప్సి (శరీర జీవ కణజాలం నుండి ఒక చిన్న భాగాన్ని తొలగించి పరీక్షించుట) ని చెయ్యాలి, మరియు ఒకవేళ కాన్సర్ తొలి దశ మార్పులు లేదా కాన్సర్ ని కాని గుర్తించినట్లైతే ఆ గాయాలను లేదా క్షతాలకు శస్త్రచికిత్స ద్వారా చికిత్స అందించాలి.
బీటా-కేరోటిన్ ని నోటి ద్వారా తీసుకోవటం వలన నోటి ల్యూకోప్లాకియాతో బాధ పడుతున్న రోగులకు ఉపశాంతి కలుగుతుంది. ఏ ఫలితాలను నిర్ధారించుటకు ఇంకా పరిశోధనలు చెయ్యాల్సిన అవసరం ఉంది.
కదిరిదేవర పల్లె
కదిరిదేవర పల్లి కంబదూరు మండలంలో ఒక చిన్న గ్రామం. పిన్ కోడ్ నం. 515765. ఈ గ్రామంలో దాదాపు 500 వందలకు పైగా ఇండ్లు ఉన్నాయి.జనాభా 5,000 లకు పైగా ఉంది. ఈ గ్రామంలో 90% వరకు నిరక్షరాస్యులు ఉన్నారు. చుట్టు పక్కల గ్రామాలకు మా గ్రామం 
కేంద్రంగా ఉంది. ఈ గ్రామం కళ్యాణదుర్గం కంబదూరు మధ్య ప్రధాన రహదారిలో ఉంది. ఈ గ్రామంలో ఖాద్రి నరసింహస్వామి ఆలయం ఉంది. రహదారికి పక్కన ఎస్సీ కాలనీ ఉంది. ఈ కాలనీ చాలా విశాలంగా ఉంది. ఈ గ్రామంలో 95% మంది వ్యవసాయం పైనే ఆదారపడి జీవిస్తున్నారు. ఇందులో 90% మంది చేలపై ఆధారపడితే మిగిలిన 5% మంది తోటల పై ఆధారపడి జీవిస్తున్నారు. గ్రామీణ అభివృద్ధి సంస్థ ఎస్సీ లను బాగా ఆదుకొని సహాయం చేస్తున్నది. చదివిన వాళ్ళలో కూడా నిరుద్యోగులు ఉన్నారు. ఈ గ్రామంలో ఒక ప్రాథమిక పాఠశాల ఉంది.
ప్రపంచ ఆరోగ్య దినం
1948లో, ప్రపంచ ఆరోగ్య సంస్థ, మొట్టమొదటి ప్రపంచ ఆరోగ్య సమావేశాన్ని జరిపింది. ఆ సమావేశం 1950 నుంచి ప్రతి సంవత్సరం ఏప్రిల్ 7న ప్రపంచ ఆరోగ్య దినాన్ని జరపాలని నిర్ణయించింది. “ప్రపంచ ఆరోగ్య సంస్థ (WHO) ఆందోళన చెందుతున్న ప్రాధాన్యరంగాన్ని ఎత్తి చూపడానికి నిర్దిష్ట ఆరోగ్య అంశంపై చైతన్యాన్ని” కలిగించడానికి ప్రపంచ ఆరోగ్య దినం జరుపబడుతోంది. కార్యకలాపాలు – ఆ నిర్దిష్ట థీమ్ మరియు అందించబడిన వనరులకు సంబంధించినవి – ఏప్రిల్ 7 వరకు కొనసాగుతాయి, ఇది ప్రపంచ ఆరోగ్య దినాన్ని జరుపుకోవడానికి నిర్ణయించిన తేదీ.
ఎది థప్పు ఇదీ తపు
ఏప్రిల్ 7న జరిగే ప్రపంచ ఆరోగ్య దినం, ప్రపంచ ఆరోగ్య సంస్థ సంస్థాపనను గుర్తుకు తెస్తుంది, ప్రతి సంవత్సరం ప్రపంచ ఆరోగ్య ప్రాధాన్యతాంశాన్ని ప్రపంచం ముందుకు తెచ్చేందుకోసం ఇదొక చక్కటి అవకాశం. 2008లో, ప్రపంచ ఆరోగ్య దినం, వాతావరణ మార్పు దుష్ప్రభావాల నుంచి ఆరోగ్యాన్ని కాపాడవలసిన అవసరంపై దృష్టి సారిస్తుంది & వాతావరణ మార్పుకు ఆరోగ్యం మరియు వాతావరణం, ఆహారం, ఇంధనం, రవాణా వంటి ఇతర అభివృద్ధి రంగాల మధ్య సంబంధాన్ని ఇది నిర్వచిస్తుంది.
“వాతావరణ మార్పు నుంచి ఆరోగ్యాన్ని కాపాడటం” అనే అంశం వాతావరణ మార్పు గురించిన ప్రపంచవ్యాప్త చర్చకు ఆహారాన్ని కేంద్రబిందువుగా ఉంచుతుంది. ప్రపంచ ప్రజారోగ్య భద్రతకు ప్రమాదాన్ని నిత్యం పెంచుతూ వస్తున్న వాతావరణ మార్పును అందరి దృష్టికి తీసుకురావడానికి WHO ఈ థీమ్‌ని ఎంపిక చేసుకుంది.
పరస్పర సహకారం పెరుగుతున్నందువలన, ప్రపంచ సముదాయం ప్రపంచవ్యాప్తంగా వాతావరణంతో ముడిపడి ఉన్న ఆరోగ్య సవాళ్లను ఎదుర్కోవడానికి మరింతగా సన్నద్ధమవుతుంది. అలాంటి సహకార చర్యలకు ఉదాహరణలు: సాంక్రమిక వ్యాధుల గుర్తింపు మరియు నియంత్రణను పటిష్టపర్చడం, క్షీణించిపోతున్న నీటి సరఫరాను సురక్షితరీతిలో ఉపయోగించడం మరియు అత్యవసర పరిస్థితులలో ఆరోగ్య చర్యలను సమన్వయించడం.
ప్రపంచ ఆరోగ్య దినం 2007 ప్రధాన సందేశాలు:
టి.కనకం
టి.కనకం గా ప్రసిద్ధిచెందిన తెలుగు కనకం అలనాటి ప్రముఖ తెలుగు చలచిత్ర హాస్యనటి. చిత్రాలలో నటించకముందు ఆమె రంగస్థల నటి, ఆ తర్వాత కూడా నాటక ప్రదర్శనలిచ్చింది. ఆమె గాయని కూడా.
ఈమె విజయవాడలో 1930లో అప్పారావు, సోళాపురమ్మ దంపతులకు కనకం జన్మించారు. చిన్ననాటనే తండ్రి ఉద్యోగరీత్యా విజయవాడ వచ్చి స్థిరపడ్డారు. పురుషులే స్త్రీ పాత్రలను రంగస్థలం మీద అభినయించే ఆనాటి కాలంలో బళ్లారి రాఘవలాంటి మహానటులిచ్చిన ప్రోత్సాహంతో కొద్దిమంది నటీమణులు ముందుకొచ్చారు. అలాంటి వారిలో పురుషులతో సమానంగా పాటలూ, పద్యాలూ పాడి నిలిచిన కొద్దిమంది నటీనటులలో కనకం ఒకరు. 1948లో మద్రాసు ఆలిండియా రేడియో కనకం పాడిన జానపద గేయాలను ప్రసారం చేసి శ్రోతలను రంజింపజేసింది.
ఖరగ్‌పూర్లో జన్మించిన కనకం చిన్పపుడు ఆకాశవాణి బాలల కార్యక్రమంలో తన గొంతు వినిపించింది. ఆ తర్వాత నాయకురాలు అనే నాటకం ద్వారా రంగస్థల ప్రవేశం చేసి తనలోని నటనను నిరూపించుకుంది.అనంతరం సినీ రంగ ప్రవేశం చేసిన ఆమె ఎన్టీఆర్, ఏఎన్ఆర్, శోభన్ బాబు, కృష్ఱ వంటి గొప్ప నటులతో నటించింది.
కీలుగుర్రం (1949), గుణసుందరి కథ (1949), షావుకారు (1950)లోని పాత్రలు ఆమెకు మంచి పేరును తెచ్చిపెట్టాయి. షావుకారు చిత్రంలో చాకలి రామి పాత్రను కనకం ధరించి. ఆపాత్ర ఆమెకు చీర మోకాళ్ళపైకి ఎగకట్టి పయిటచెంగు జారవిడుస్తూ అమాయకంగా నోటిలో గడ్డిపరకను కొరుకుతూ, వోరకంటితో వయ్యారపు చూపులతో, రౌడీ రంగడుతో తళుకు బెళుకుల శృంగార చేష్టలకు అభినయానికి ప్రజలందరూ ముగ్ధులౌతూ ఉండేవారు. ఒక ప్రక్క చిత్రాలలో నటిస్తూనే మరోపక్క నాటకాల్లో కూడా పాత్రలు ధరించింది.
నాటకాలలో ఆమె కురుక్షేత్రం నాటకంలో కృష్ణ పాత్రను, పాండావోద్యోగంలో అర్జునుడు, కృష్ణ పాత్రలను, కృష్ణ తులాభారంలో నారదుడు, కృష్ణ పాత్రలను, రామాంజనేయ యుద్ధంలో రాముడి పాత్రను, చింతామణి నాటకంలో చింతామణి పాత్రను మరెన్నో ఇతర నాటకాలలో ఎన్నో ముఖ్యమైన పాత్రలను పోషించి ప్రేక్షకులను మెప్పించింది. ఈమె నటకరంగంలో ప్రసిద్ధులైన పీసపాటి, షణ్ముఖి ఆంజనేయరాజు, రఘురామయ్య, నల్లా రామమూర్తి, రేలంగి వెంకట్రామయ్య, మాధవపెద్ది సత్యం మొదలైన వారందరి కలిసి నటించింది. అవకాశాలు మంచిగా ఉన్న రోజుల్లో ఆమె విలాసవంతమైన జీవితం గడిపారు. తర్వాత అవకాశాలు తగ్గడంతో దుర్భరమైన జీవితం గడపవలసి వచ్చింది. మరణించే వరకు ఆమె విజయవాడలో నివాసం ఉంది.అనారోగ్యంతో బాధపడుతూ విజయవాడలో చికిత్స పొందుతూ ఆమె 2015 జూలై 21 మంగళవారం మృతి చెందారు.
గౌరీపతిశాస్త్రి
గౌరీపతిశాస్త్రి తెలుగు చలనచిత్ర నటుడు. ఈయన గాయకుడు కూడా. వాహినీ వారి చాలా చిత్రాలలో ఈయన నటీంచాడు. ఈయన వాహినీ వారి గుణసుందరి కథ (1949)లో టి.జి.కమలతో కలిసి "తెలుసుకోండయా" పాట పాడాడు. ఆ పాట తన పాత్రకోసమే పాడినా దానిని నృత్యదర్శకుడు పసుమర్తి కృష్ణమూర్తి మీద చిత్రీకరించారు. కృష్ణమూర్తి ఆ పాటలోనే నటించారు. తేడా తెలియకుండా కె.వి.రెడ్డి ఈ పాటను చిత్రీకరించారు.
బకాయిలు
బకాయిలు (Arrears) (కొన్నిసార్లు రేరేజ్ అని కూడా పిలుస్తారు) అనే పదం చెల్లించాల్సిన ఒకటి లేదా మరిన్ని చెల్లింపులను ఎగవేసిన తర్వాత కాలాతీతమైన ఒక రుణంలో భాగం కోసం ఉపయోగించే చట్టబద్దమైన పదం. బకాయిల మొత్తాన్ని మొట్టమొదటి కాలాతీతమైన చెల్లింపు తేదీ నుండి ప్రస్తుత సమయం వరకు చెల్లించాల్సిన మొత్తంగా చెప్పవచ్చు; ఆ ఖాతా "బకాయిలు చెల్లించాల్సి" ఉందని చెబుతారు. ఈ పదాన్ని సాధారణంగా కిరాయి, బిల్లులు, యాజమాన్యపు హక్కులు (లేదా ఇతర ఒప్పంద చెల్లింపులు) మరియు పిల్లల మద్దతు వంటి నిర్ణీత కాలంలో ఆవర్త చెల్లింపులు కోసం ఉపయోగిస్తారు.
బకాయిల చెల్లింపు అనే పదాన్ని ఒక సేవను అందించిన తర్వాత చేసే చెల్లింపును పేర్కొనడానికి ఉపయోగిస్తారు. ఈ సందర్భంలో, "బకాయిలు" అనే పదం ఎటువంటి అతిక్రమణలను కలిగి ఉండదు.
బకాయిల్లో అనే పదాన్ని "కూడా" పలు సందర్భాల్లో పనికి "ప్రారంభం" లోనే చెల్లించే బయానా చెల్లింపుకు విరుద్ధంగా "ముగింపు" లో చేసే చెల్లింపులను సూచించడానికి ఉపయోగిస్తారు. 
ఉదాహరణకు, కిరాయిని సాధారణంగా ముందుగానే చెల్లిస్తారు, కాని తాకట్టును బకాయిల్లో చెల్లిస్తారు (ఆ వ్యవధికి వడ్డీని ఆ వ్యవధి ముగింపులో చెల్లించాలి). ఉద్యోగుల వేతనాలను సాధారణంగా బకాయిల్లో చెల్లిస్తారు.
ఇతర సందర్భాల్లో, వ్యవధి ముగింపులో చెల్లింపును గత చెల్లింపుల నుండి ప్రత్యేకంగా చెప్పడానికి ఏకవచనం బకాయి గా సూచిస్తారు. ఉదాహరణకు, ప్రతి నెల ముగింపులో కిరాయి చెల్లించడానికి అంగీకరించిన ఒక ఇంటి కిరాయిదారు కిరాయిని "బకాయిల్లో" చెల్లిస్తారు, 90 రోజుల వరకు కిరాయి చెల్లించని ఒక కిరాయిదారు మూడు నెలల "బకాయిల చెల్లింపు" చేయాలని చెబుతారు. వేర్వేరు ఆంగ్ల భాష మాట్లాడే దేశాల్లో స్పష్టమైన వాడుకలో కొంచెం వేర్వేరు అర్థాలు కోసం ఉపయోగించవచ్చు (ఉదా. ఒకే సందర్భంలో "బకాయిలో" లేదా "బకాయిల్లో").
అకౌంటింగ్‌లో, బకాయిలను మూడు అర్థాలు కోసం ఉపయోగిస్తారు. ఒక సందర్భంలో మొత్తం వాటాపై మునుపటి, చెల్లించని లాభాంశాలు కోసం ఉపయోగిస్తారు. ఒక సంస్థ ఉద్దేశించిన లాభాంశాన్ని చెల్లించడంలో విఫలమైతే, ఆ లాభాంశాలను బకాయిలుగా చెబుతారు. బకాయిల్లో లాభాంశం తప్పక ఆర్థిక నివేదికల (షరాలు) గమనికల్లో పేర్కొనాలి (సంచిత ఉద్దేశిత స్టాక్‌కు ఏదైనా గతంలో చెల్లించని లాభాంశాన్ని సాధారణ వాటాదారులు ఏదైనా లాభాంశాన్ని చెల్లించడానికి ముందే నిర్దిష్ట వాటాదారులకు చెల్లించాలి).
దీనిని "పూర్వ బకాయి" సందర్భంగా చెప్పవచ్చు.
బకాయిలు అనే పదాన్ని వార్షిక చెల్లింపులు అనే సందర్భంలో ఉపయోగిస్తారు (ఒక వార్షిక చెల్లింపు అనేది సమకాల వ్యవధుల్లో సమాన మొత్తాల్లో చెల్లించే మొత్తాన్ని చెప్పవచ్చు, ఉదాహరణకు 20 సంవత్సరాలపాటు నెలకు రూ. 1,000 చొప్పున చెల్లించడం). ఆవర్త మొత్తం ప్రతి కాల వ్యవధి ముగింపులో అందినట్లయితే, ఆ వార్షిక చెల్లింపును బకాయిల్లో ఉన్న ఒక వార్షిక చెల్లింపు లేదా సాధారణ వార్షిక చెల్లింపుగా పేర్కొంటారు. రుణాన్ని తిరిగి చెల్లించే ప్రణాళికను సాధారణంగా బకాయిల్లో ఉన్న ఒక వార్షిక చెల్లింపుగా చెప్పవచ్చు. ఉదాహరణకు, మీరు సెప్టెంబరు 30న 10,000 రూపాయలు అప్పుగా తీసుకుంటే, మీ యొక్క మొట్టమొదటి నెలవారీ చెల్లింపు అక్టోబరు 31న, రెండవ చెల్లింపు నవంబరు 30న ఆ విధంగా చెల్లించాల్సి ఉంటుంది.
ఇది "కాల వ్యవధి ముగింపు"లో చెల్లించే సందర్భంలో చెప్పవచ్చు.
ఒక బకాయిల్లో LIBOR లావాదేవీలు వడ్డీ రేటు మార్పుగా చెప్పవచ్చు, ఇది బకాయిల్లో చెల్లించాల్సిన వడ్డీని నిర్ణయిస్తుంది. సాధారణ లావాదేవీలో, వడ్డీ రేటును ముందే నిర్ణయిస్తారు మరియు బకాయిల్లో చెల్లిస్తారు. ఒక బకాయిల్లో LIBOR లావాదేవీలో, చెల్లింపు సమయంలో వడ్డీ రేటును నిర్ణయిస్తారు, అంటే బకాయిల్లో నిర్ణయిస్తారు; చెల్లించవల్సిన మొత్తం నగదు ముందుగానే తెలియదు.
లెంఫాడెనోపతి
లెంఫాడెనోపతి అనేది "శోషరస కణుపు వ్యాధి" అనే అర్థం ఇచ్చే ఒక పదం. అయితే, దీనికి "వాచిన/విస్తరించిన శోషరస కణువులు" అనే పర్యాయపదాన్ని ఉపయోగిస్తారు. ఇది అంటువ్యాధి, స్వీయ-రక్షిత వ్యాధి లేదా ప్రాణాంతకమైనది.
ఒక శోషరస కణుపు వాపును లెంఫాడెంటిస్ అని పిలుస్తారు. ఆచరణలో, లెంఫాడెనోపతి మరియు లెంఫాడెంటిస్‌ల మధ్య తేడాను అరుదుగా కనిపిస్తుంది. (శోషరస వాహకాలు వాపును లెంఫాంగిటిస్ అని పిలుస్తారు.)
టాంజియెర్ వ్యాధి (ABCA1 లోపం) కూడా దీనికి కారణం కావచ్చు
పలు అంటు మరియు ప్రాణాంతక వ్యాధుల్లో విస్తరించిన శోషరస కణుపులను సర్వసాధారణ వ్యాధి లక్షణంగా చెప్పవచ్చు. ఇది పలు వ్యాధుల్లో గుర్తించిన ఒక వ్యాధి లక్షణం, వాటిలో కొన్ని కింద ఇవ్వబడినవి: 
బెంజిన్ లెంఫాడెనోపతిలో మూడు వేర్వేరు రీతులు ఉన్నాయి:
ద్విపార్శ్వక హిలార్ లెంఫాడెనోపతి అనేది మెడియాస్టినాల్ శోషరస కణుపుల విస్తరణను వివరించే ఒక రేడియోగ్రాఫిక్ పదం. దీనిని సులభంగా మరియు సాధారణంగా ఒక ఛాతి ఎక్స్-రే ద్వారా గుర్తిస్తారు.
BHL సంక్రమణకు క్రింది కారణాలు చెప్పవచ్చు:
కొమ్మాది
కొమ్మాది ఆంధ్ర ప్రదేశ్ రాష్ట్రంలో విశాఖపట్నం జిల్లాలోని మహా విశాఖపట్నం నగర పాలక సంస్థ పరిధిలో ఒక సుందర గ్రామం ఈ గ్రామం. విశాఖ నగరం నుండి 20 కి మీ దూరంలో మధురవాడకు సమీపంలో నున్నది, చుట్టూ పచ్చని పొలాలతో తూర్పు కనుమల మధ్య ఈ గ్రామం ప్రకృతి ఒడిలో రమణీయం గా ఉంటుంది. ఈ గ్రామం వద్ద అన్నంరాజు నగర్లో నూతనముగా నిర్మింపబడిన అష్టలక్ష్మీ సమేత నారాయణ స్వామి వారి దేవాలయము మరియు స్పటిక లింగ వైశాఖేశ్వరస్వామి వారి ఆలయము తప్పక చూడవలెను.
ఫెడోరా
ఫెడోరా అనేది RPM (రెడ్ హాట్ ప్యాకేజీ మేనేజర్) మీద ఆధారపడిన సాప్ట్వేర్ల కలయికతో ఏర్పడిన ఒక ఆపరేటింగ్ సిస్టం. ఇది లినక్స్ కెర్నల్ ను ఆధారంగా చేసుకుని నిర్మితమైనది, ఫెడోరా ప్రాజక్టు సంస్థచే అభివృద్ధి చేయబడుతుంది మరియు రెడ్ హాట్ చే ప్రాయోజితమైనది.
రెడ్హాట్ లినక్స్ విరమించిన తరువాత, 2003 చివరలో ఫెడోరా పరియోజన సృష్టించబడింది. రెడ్ హాట్ ఎంటర్ ప్రైజ్ లినక్స్ మాత్రమే రెడ్ హాట్ అధికారిక సహకారమున్న పంపిణీగా అయింది, అపుడు ఫెడోరా ఒక సామాజిక పంపిణీగా చేసారు.
ఫెడోరా అనే పేరు ఫెడోరా లినక్స్ నుండి ఆవిర్భవించింది, రెడ్ హాట్ లినక్స్ పంపిణీ కొరకు అదనపు సాఫ్టువేరును సమకూర్చే ఒక స్వచ్ఛంద పరియోజన, ఫెడోరా నుండే రెడ్ హాట్ యొక్క "షాడోమాన్" చిహ్నాన్ని వాడారు.
ఫెడోరా పరియోజన ఒక నిర్వాహక సంఘముచే నడుపబడుతున్నది. ఇందులో సభ్యులు ఫెడోరా సమాజముచే ఎన్నుకోబడతారు
ఫెడోరా పరియోజన ఫెడోరాను వివిధ మార్గాలలో పంపిణీ చేస్తున్నది.
ఫెడోరా 7కి ముందు, ముఖ్యంగా రెండు ప్రధాన భాండాగారాలు ఉండేవి – అంతర్భాగం మరియు అదననాలు. నిర్వహణ వ్యవస్థకు అవసరమైన ఆధార ప్యాకేజీలు అన్నీ ఫెడోరా అంతర్భాగం కలిగివుంటుంది, అదే విధముగా స్థాపన సీడి/డీవీడీలతో పాటుగా పంపిణీచేసే ఇతర ప్యాకేజీలు రెడ్ హాట్ అభివృద్ధికారులచే నిర్వహించబడతాయి. ఫెడోరా అదనాలు, రెండవ భాండాగారం ఇది ఫెడోరా కోర్ 3 నుండి ఉంచబడింది, దీనిని సంఘం నిర్వహిస్తుంది మరియు ఇవి స్థాపన సీడి/డీవిడీలతో పాటుగా పంపిణీచేయబడవు. ఫెడోరా 7 నుండి, కోర్ మరియు ఎక్ట్రాస్ భాండాగారాలను కలిపివేసారు అందువలన ఫెడోరా కోర్ నుండి కోర్ అనే పేరును తీసివేసారు. 
భద్రత అనేది ఫెడోరాలో ఒక అతి ముఖ్యమైన అంశం.
ఫెడోరా ఉత్పన్న క్రియాశీల లినక్స్ పంపకాలు:
బ్యాంక్ ఆఫ్ మహారాష్ట్ర
బ్యాంక్ ఆఫ్ మాహారాష్ట్ర (), భారత దేశములో కార్యకలాపాలు నిర్వహిస్తున్న మాహారాష్ట్రకు చెందిన ఒక ప్రముఖ బ్యాంకు.
రూ 10.00 లక్షలు మూలధనముతో 1935, సెప్టెంబరు 16న రిజిస్టర్ చేయబడిన ఈ బ్యాంకు, 1936 ఫిబ్రవరి 8న వ్యాపారము ప్రారంభించింది.
స్థాపించినప్పటి నుంచే సామాన్యుల బ్యాంకు అని పేరొందిన ఈ బ్యాంకు చిన్నపాటి సంస్థలకు చేసిన ప్రారంభ దశ సహాయం వలన అవి ఈనాడు గొప్ప పారిశ్రామిక సంస్థలుగా అభివృద్ధి చెందాయి. 1969లో జాతీయం చేయబడిన అనంతరం, బ్యాంకు వేగంగా విస్తరణ బాట బట్టింది. ప్రస్తుతం ఈ బ్యాంకుకు భారత దేశమంతట 1375 శాఖలు ఉన్నాయి (2008 మార్చి 31 నాటికి). మహారాష్ట్రా రాష్ట్రములోని అన్ని ప్రభుత్వరంగ బ్యాంకులలో, అత్యధిక శాఖలు ఉన్న బ్యాంకు ఈ బ్యాంకే. 
దివంగత వి.జి. కాలే మరియు దివంగత డి.కే. సాతే నేతృత్వంలోని ఒక గొప్ప దీర్ఘదర్శకుల బృందం ఈ బ్యాంకును స్థాపించి, 1935 సెప్టెంబరు 16న ఈ సంస్థను పూణేలో ఒక బ్యాంకింగ్ సంస్థగా నమోదు చేసింది. వారి దీర్ఘదర్శనం ఏమంటే, సామాన్యలకు చేరువయ్యి, వారికి సేవలు అందించి వారి బ్యాంకింగ్ అవసరాలను తీర్చడమే. వరుసగా బ్యాంకుకు నేతృత్వం వహించిన నాయకులు మరియు ఉద్యోగులు ఈ దీర్ఘదర్శనాన్ని నెరవేర్చడానికి కృషి చేసారు. ఈ రోజు, బ్యాంక్ ఆఫ్ మహారాష్ట్రాకు 12 మిలియను కంటే ఎక్కువ ఖాతాదారులను దేశ నలుమూలలో
కలిగి ఉండి, 23 రాష్ట్రాలలో మరియు 2 కేంద్రపాలిత ప్రాంతాలలో తమ 1508 శాఖల ద్వారా సేవలు అందిస్తుంది. - వాస్తవంగా భారతదేశములో దేశవ్యాప్తంగా ఉన్న ఒక బ్యాంకు.
ఇక చైతన్యవంతమైన, ముందు చూపు కలిగిన, సాంకేతిక పరిజ్ఞానం కలిగిన, ఖాతాదారులకు ప్రాముఖ్యత ఇచ్చి బ్యాంకు సేవలు అందించడము, సమాజములో వివిధ వర్గాలకు సేవలు అందించడము, వాటాదారులకు
మరియు సిబ్బందికి విలువను పెంచడము మరియు ప్రపంచవ్యాప్తంగా విస్తరించడము.
ఈ బ్యాంకు, 1935లో స్వయంప్రతిపత్తి హోదాను పొందింది. దీని ద్వారా, సరళీకరించబడిన పద్ధతులతో మరింత ఎక్కువ సేవలను, ప్రభుత్వం జోక్యం లేకుండా, అందించడం సాధ్యమవుతుంది.
ఈ బ్యాంకు సామాజిక బ్యాంకింగ్ సేవల రంగములో అత్యుత్తమ సేవలు అందిస్తుంది, లాబాన్ని పక్కన పెట్టి; ప్రయారిటి రంగానికి ఇచ్చే ఋణంలో ఈ బ్యాంకుకు మంచి వాటా ఉంది. బ్యాంకు యొక్క మొత్తం శాఖలలో, 38% గ్రామీణ ప్రాంతాలలో ఉన్నాయి.
రాష్ట్ర స్థాయి బ్యాంకర్ల కమిటీకి ఈ బ్యాంకే కన్వీనర్.
131 శాఖలలో బ్యాంకు డెపాసిటరి సేవలు మరియు డీమాట్ సేవలు అందిస్తుంది. 
భీమా పాలిసీలను అమ్మడం కొరకు ఎల్ఐసి ఆఫ్ ఇండియా మరియు యునైటెడ్ ఇండియా ఇన్ష్యూరన్స్ కంపెనిలతో బ్యాంకు పొత్తు పెట్టుకుంది.
బ్యాంకు యొక్క అన్ని శాఖలు పూర్తిగా కంప్యూటరీకరణ చేయబడ్డాయి.
మార్చి 2009 నాటికి, రూ. 85,500/- కోట్ల వ్యాపారాన్ని దాటడం. 
పొదుపు ఖాతా డిపాజిట్లలో 19.84% అభివృద్ధి సాధించడం మరియు 17.69% సగటు డిపాసిట్ అభివృద్ధి రేటును సాధించడం. 
కరంట్ ఖాతా డిపాజిట్లలో 19.65% అభివృద్ధి సాధించడం మరియు 17.29% సగటు కరంట్ డిపాసిట్ అభివృద్ధి రేటును సాధించడం. 
1% కంటే తక్కువ నికర NPA స్థాయిని సాధించడానికి పద్ధతి ప్రకారం కృషి చేయడం 
కొత్త వ్యాపార కేంద్రాలలో 64 కొత్త శాఖలు ప్రారంభించాలని ప్రతిపాదన ఉంది. 3 విస్తరణా కౌంటర్ లను పూర్తి స్థాయి శాఖలుగా మార్చడం. 
4 కరన్సి చెస్ట్ లను తెరవడం. 
ATMల సంఖ్యను 345 నుంచి 500 కు పెంచడం 
కొన్ని ఎన్నుకోబడిన శాఖలలో బయోమెట్రిక్ ATM లను ప్రవేశపెట్టడం. 
ఇంటర్నెట్ బ్యాంకింగ్, మొబైల్ బ్యాంకింగ్ మరియు ఫోన్ బ్యాంకింగ్ లను ప్రవేశపెట్టడం. 
వ్యవసాయానికి ప్రాముఖ్యత ఇచ్చే విశేష SHG లను ప్రోత్సాహించడం మరియు వాటికి నిధులు సమకూర్చడం. దీని ద్వారా, చిన్న పాటి మరియు ఒక మోస్తరు రైతులకు ఆర్థిక సహాయం చేయడం. 
జనాభాలో బ్యాంకు సేవలను ఇదివరకు అందుకొని వర్గాలకు ఆర్థిక సహాయం చేయడం.
అద్దేపల్లి రామారావు
అద్దేపల్లి రామారావు అలనాటి ప్రముఖ చలనచిత్ర సంగీతదర్శకుడు. ఈయన ఓగిరాల రామచంద్రరావు, సాలూరి రాజేశ్వరరావు వద్ద కొన్ని చిత్రాలకు ఆర్కెస్‌ట్రా నిర్వాహకునిగా పనిచేశాడు, అదీ ఎక్కువగా వాహినీ వారి చిత్రాలకు. అలనాటి ప్రముఖ సంగీతదర్శకుడు ఎస్.పి.కోదండపాణి రామారావు సంగీతం అందించిన నా యిల్లు (1953) చిత్రంతో బృందగాయకునిగా చిత్రసీమకు పరిచయమయ్యారు.
తూర్పుగూడెం
తూర్పుగూడెం గ్రామం , ఆలేరు మండలం లోని గ్రామం.
ఇది మండల కేంద్రానికి ఐదు కిలో మీటర్ల దూరంలో ఉంటుంది. గ్రామం మెత్తం జనాభా 973 మంది.అందులో 488, స్రీలు 485.
వీరపాండ్య కట్టబ్రహ్మన (సినిమా)
వీరపాండ్య కట్టబ్రహ్మన 1959లో విడుదలైన డబ్బింగు చిత్రం. ఈ చిత్రం తెలుగులో అతి పెద్ద విజయాన్ని సాధించిన మొదటి డబ్బింగు చిత్రం. తమిళంలోని చిత్రాన్ని తెలుగులోకి అనువదించారు. ఈ చిత్రాన్ని పూర్తిగా గేవా కలర్లో తీశారు, ప్రింట్లను లండన్ టెక్నికలర్ లేబరేటరీలో వేయించారు. అనువాద కార్యకలాపాలన్నీ భరణీ స్టూడియోలో జరిగాయి. ముఖ్యంగా చెప్పుకోవలసిన డబ్బింగు కళాకారులు కె.వి.యస్.శర్మ (శివాజీ గణేశన్) మరియు టి.జి.కమలాదేవి (పద్మిని).
తమిళనాడుకు చెందిన, తిరుచందూర్‌కు దగ్గరలోని ప్రాంతం పాంచాలపురం. దానికి ప్రభువు కట్టబ్రహ్మన్న. వర్తకానికి భారతదేశం వచ్చిన ఈస్టిండియా కంపెనీవారు క్రమంగా పాలకుల నుండి శిస్తులు వసూలు చేసుకొనే అధికారం పొంది, అనేకులను తమ అనుయాయులుగా మార్చుకున్నారు. అట్టివారిలో ఎల్లపునాయుడు (వి.కె.రామస్వామి) ఒకరు. వారి అధికారాన్ని ఎదిరించిన తొలి విప్లవవీరుడు, మాన్యుడు వీరపాండ్య కట్టబ్రహ్మన్న (శివాజీ గణేషన్) దైవభక్తుడు, వీరుడు. భార్య జక్కమ్మ (ఎస్.వరలక్ష్మి) తమ్ముడు, మరదలు (రాగిణి) తమ్ముని కుమార్తె చిన్నారి పట్ల వాత్సల్యం కలవాడు. సేనాధిపతి వీరయ్య నాయుడు (జెమినీ గణేషన్) తన కోడెను వంచిన వానిని వివాహం చేసుకుంటాననే వీరయమ్మ (పద్మిని) మాటప్రకారం కోడెను వంచి, ఆమెను పెండ్లి చేసుకుంటాడు. ఒంటరిగా వచ్చి కలుసుకొమ్మని కోరిన జాక్సన్ దొరవద్దకు వెళ్లిన కట్టబ్రహ్మన అతనికి ధీటుగా జవాబిచ్చి, అతని అనుచరుల నుంచి, సైన్యం నుంచి వీరోచితంగా పోరాడి తప్పించుకుంటాడు. జాక్సన్ దొర బదులు బ్రిటీష్‌వారు లూపింగ్‌టన్ దొరను పంపటం. అను తన సైన్యంతో ఫిరింగి దళంతో యుద్ధంలో పాంచాలపురం కోటను ధ్వంసం చేయటం, సేనాపతి, పలువురు వీరులు అస్తమించటం, గాయపడిన కట్టబ్రహ్మన అతని తమ్ముడు తప్పించుకుని పుదుచ్చేరికి చేరటం. ఆ రాజు వలన బ్రిటీష్‌వారి చేతికి చిక్కిన కట్టబ్రహ్మనపై నేరారోపణ చేసిన అధికారి అతనికి ఉరిశిక్ష విధించటం, తానూ మరణించినా మరెందరో విప్లవవీరులు మాతృభూమి దాస్యశృంఖలాలు చేధిస్తారని ఉద్వేగప్రసంగం చేసి, ఉరి త్రాటిని ముద్దాడి దాన్ని మెడకు తగిలించుకోవటం, కట్టప్ప మరణంతో బ్రిటీష్‌వారి జండా అవనతమై, భారత త్రివర్ణపతాకం, స్వాతంత్య్ర సిద్ధికి సింబాలిక్‌గా పైకి నిలవటంతో చిత్రం ముగుస్తుంది.
ఈ గీతాల రచన కొసరాజు, ఆరుద్ర, సముద్రాల (జూనియర్)
కాంతం కథలు
కాంతం కథలు మునిమాణిక్యం నరసింహారావు రాసిన హాస్య ప్రధానముగా సాగే కథలు. ఇవి తెలుగు సాహిత్యంలో ప్రసిద్ధి గాంచాయి.
ఈ కథల్లో కాంతం అచ్చమైన తెలుగింటి ఇల్లాలు. పేదబడిపంతులు భార్య. భర్త అంటే ఇష్టం. అదే సమయంలో పాపం ఆయన కేమీ తెలీదని, ఆయన అమాయకత్వంపై బోలెడు సానుభూతి కురిపిస్తుంటుంది. ఆమె తన భర్తను వేళాకోళం చేస్తుంది, కించపరచదు. ఆమె అపహాస్యం వెనుక భర్త అంటే అంతులేని ఇష్టం. సగటు తెలుగు మహిళ కాంతం అని చెప్పవచ్చు.
ఒకసారి విశ్వనాథ సత్యనారాయణ మునిమాణిక్యాన్ని ముట్నూరి కృష్ణారావు దగ్గరకు తీసుకువెళ్లి పరిచయం చేస్తుంటే ఆయన వెంటనే "కాంతం భర్త కాదూ" అన్నాడట. ఈ ఉదాహరణ తెలుగునాట కాంతం ఎంత ప్రసిద్ధి చెందిందో తెలియజేస్తుంది.
కాంతం కథల్లో ఆయన నిజజీవితంలో జరిగిన సంభాషణలు స్ఫూర్తిగా రాసేవాడు. ఉదాహరణకు ఆయన ఓ సారి భార్యని పిలిచి "నా కలం కనపట్లేదు,వెతికి పెట్టమంటే" ఆవిడ వంటింట్లోనుంచి "నాకు అట్లకాడ కనపడడం లేదు కాస్త వెతికిపెట్టండి" అందంట. ఇలా నిజ జీవితంలోనే దాంపత్య సన్నివేశాలను, చిన్న సంఘటనలను ఆధారంగా చేసుకుని రాసినవి కాబట్టే ఇప్పటికీ కాంతం కథలు నిత్య నూతనమనిపిస్తాయి.
వినోద్ ధామ్
వినోద్ ధామ్ ఇంటెల్ పెంటియమ్ చిప్ యొక్క రూపకర్తగా ప్రసిద్ధుడు. ధామ్ 1950 సం. పంజాబీ కుటుంబంలో జన్మించారు. అయన తండ్రి మిలిటరీ వ్యక్తీ, భారత దేశ విభజన తరువాత రావల్పిండి నుండి భారతదేశానికి వచ్చారు. ధామ్ 21 సంవత్సరాల వయసులో ఢిల్లీ కాలేజీ అఫ్ ఇంజనీరింగ్ నుండి ఎలక్ట్రికల్ ఇంజనీరింగ్ లో పట్టభద్రులైనారు. అ తరువాత ఢిల్లీలోని సెమీ కండక్టర్ కాంటినెంటల్ డివైసెస్లో చేరినారు, అ పిమ్మట 1975 లో ఉన్నత విద్య అభ్యసించుటకు యూనివర్సిటీ అఫ్ సిన్‌సినాటీలో చేరారు. 1977 లో మాస్టర్ డిగ్రీ పుచుకొని ఎన్.సి.ఆర్ కార్పోరేషన్లో ఉద్యోగ నిమిత్తం చేరినారు. ఆపై ఇంటెల్ మరియు ఏ.ఎం.డిలలో చేరి ఉన్నతమైన చిప్‌లను తయారుచేశాడు.
ఇండియన్ రైల్వే కాటరింగ్ అండ్ టూరిజం కార్పోరేషన్
ఇండియన్ రైల్వే కాటరింగ్ అండ్ టూరిజం కార్పోరేషన్ (IRCTC) అనేది ఇండియన్ రైల్వేస్యొక్క అనుబంధ సంస్థ. ఈ సంస్థ రైళ్ళలో ఆహారము, తినుబండారములు, చల్లని పానీయములు, తదితర వస్తువుల సరఫరా, పర్యాటకము మరియు ప్రయాణీకులు ఆన్లైన్‌లో (అంతర్జాలం ద్వారా) టికెట్లు తీసుకోగలగడం ఇత్యాది సేవలకు సంబంధించిన కార్యములు నిర్వహిస్తుంది.
IRCTC భారతదేశము మొత్తములో ఉన్న రైల్వే స్టేషన్‌లలో మరియు రైళ్ళలోనూ ఆహారము మరియు తదితర వస్తువుల సరఫరాకు బాధ్యత వహిస్తుంది. రైలు ఎంత దూరం ప్రయాణిస్తుంది మరియు సరాసరిన ప్రయాణీకులు ఎంత మంది వస్తారు అన్న విషయము మీద ఆధారపడి, "'ఆ"' రైలులోనే (IRCTC వారు) స్వంతముగా ఆహారము తయారు చేసే వీలు ఉన్న చిన్న గదిలో (ప్యాంట్రీ కార్) లేదా మార్గ మధ్యములో కొన్ని ఎంపిక చేయబడిన స్టేషన్‌ల ద్వారా కానీ ఈ సంస్థ ఆహారమును ప్రయాణీకులకు అందించేలా కానీ చూస్తుంది.
IRCTC భారతదేశములో రైళ్ళ టికెట్‌కు సంబంధించిన సేవల రూపు రేఖలు మార్చేసిన ఘనతను సొంతం చేసుకుంది. ఇది తొలిసారిగా తన వెబ్ సైట్ ద్వారా ఇంటర్నెట్ / అంతర్జాలం ద్వారా రైల్ టికెట్‌ను ముందుగా తీసుకోగలిగేలా చేసింది. అలాగే GPRS లేదా SMS లను వాడుకుని మొబైల్ ఫోన్ల ద్వారా కూడా తీసుకోగలిగే వీలు కల్పించింది. టికెట్‌ను రద్దు చేయటం కానీ లేదా మార్పులు వంటివి కూడా ఆన్లైన్ లో చేసుకునే వీలు ఉంది.
E-టికెట్లతో పాటు, IRCTC ద్వారా I-టికెట్ లను కూడా తీసుకునే వీలు ఉన్నది, ఇవి మాములు టికెట్ల వంటివే, కాకపొతే ఇవి ఆన్లైన్ ద్వారా బుక్ చేసుకోబడతాయి మరియు తపాలా ద్వారా పంపించబడతాయి. టికెట్ల యొక్క పిఏన్‌ఆర్ (PNR) స్టేటస్ (పరిస్థితి) కూడా ఈ మధ్యే ఇక్కడ అందుబాటులో ఉంచబడింది. IRCTC వెబ్‌సైట్ ద్వారా ముంబై యొక్క సబ్‌-అర్బన్ రైల్వేలో ఉన్న కంప్యూటర్లు రోజూ తిరిగే వారికి నెల అంతటకు సరిపోయేలా ఒకేసారి తీసుకునే వీలు మరియు టికెట్లను కూడా ఇస్తాయి.
IRCTC ఈ మధ్య బాగా ప్రయాణాలు చేసే వారికి కృతజ్ఞతగా "శుభ యాత్ర" అనే పేరుతో ఒక కార్యక్రమమును మొదలు పెట్టింది. దీని ద్వారా, ప్రయాణీకులు సంవత్సరమునకు ఒకసారి ఫీజు కట్టడం ద్వారా ఆ సంవత్సరము మొత్తము మీద కొన్న ప్రతి టికెట్ పైన తగ్గింపు పొందుతారు.
IRCTC మన దేశానికి చెందిన మరియు ఇతర దేశములకు చెందిన ప్రయాణీకులకు వారి ఆదాయ వ్యయములకు తగినట్లుగా మరియు అత్యంత సుఖకరమైన ప్రయాణ సౌకర్యములు కలిసికట్టుగా కూడా అందిస్తున్నది. అలాంటి వాటిలో ఆదాయ వ్యయములకు తగినట్లుగా అందించబడుతున్న సేవ కొరకు చూసే ప్రయాణీకులలో అత్యంత ఆదరణ పొందినది భారత్ దర్శన్ కార్యక్రమం, ఇందులో ప్రయాణీకులు భారతదేశములో ఉన్న ముఖ్యమైన దర్శనీయ స్థలములు అన్నిటికి వెళ్లి రాగలుగుతారు. అత్యంత సుఖమైన ప్రయాణమును అందించేవి కూడా అందుబాటులో ఉన్నాయి, ఇవి ప్రత్యేకమైన విలాసవంతమైన రైళ్ళలో ఉంటాయి, అవి:
మరియు మహారాజాస్' ఎక్స్‌ప్రెస్ యొక్క కార్యకలాపములో IRCTC ఒక భాగస్వామి.
ఎవరైనా సరే రైల్ టూరిజం.కాం (railtourismindia.com.) లోకి లాగ్‌ఆన్ అవ్వవచ్చు మరియు రైల్ టూర్ పాకేజ్, సెలవుల పాకేజ్, హోటళ్లు, అద్దె కార్లు, పర్యాటకుల రైలు వంటి వాటిని ఆన్లైన్‌లో బుక్ చేసుకోవచ్చు. సంప్రదాయ పర్యాటకముతో పాటుగా, IRCTC సాహసములతో కూడిన పర్యాటక సేవలను కూడా అందిస్తోంది, వాటిలో నీళ్ళలో ఆడే ఆటలు, సాహసములు మరియు వన్య జీవితములో నడకలు మొదలైనవి కూడా ఉన్నాయి. ప్రత్యేక అవసరములకు అనుగుణముగా పర్యాటకమును రూపుదిద్దడము అనేది ఒక అదనపు ఆకర్షణగా నిలచింది.
ఆన్లైన్ లోకి వచ్చిన కొద్ది సమయములోనే, IRCTC వెబ్సైట్ ఆసియా-పసిఫిక్ ప్రాంతములోనే, 2003లో దాదాపు ఆరు లక్షల నమోదు చేసుకున్న వినియోగదారులతో అతి పెద్ద మరియు త్వరగా అభివృద్ధి సాధిస్తున్న e-కామర్స్ వెబ్సైట్ అయింది.
IRCTC సాధించిన మరికొన్ని పురస్కారములు ఇలా ఉన్నాయి:
ఏ. కొత్తపల్లి
కొత్తపల్లి అనే గ్రమం తొండంగి మండలంలో అన్నవరంకి నాలుగు కిలొమీటర్ల దూరంలో వున్న ఒక కుగ్రామము...
2001 వ.సంవత్సరం జనాభా లెక్కల ప్రకారం గ్రామ జనాభా 8276. ఇందులో పురుషుల సంఖ్య 4178, మహిళల సంఖ్య 4098, గ్రామంలో నివాసగృహాలు 1865 ఉన్నాయి.
బుచ్ఛిరెడ్డి పాలెం
బుచ్ఛిరెడ్డి పాలెం ఖమ్మం జిల్లా ఇర్రుపాలెం మండలానికి చెందిన గ్రామం..
దీన్ని వేమిరెడ్డి బుచ్ఛిరెడ్డి 1800 లో దిన్ని నిర్మించారు. వారి మనమడ రామకొటరెడ్డి గారు ఇక్కడ 1902 నుండి 1985వరకు జీవించియున్నారు. వారి చిన్నకుతురు "నిర్మల" అల్లుడు గారు"వెంకట నారాయణరెడ్డి ." (గారి పెద్ద కుమారుడు మన "శీలం గోపాల్ రెడ్డి".) చెరువు అధ్యక్షుడిగా గడచిన 9 సంవత్సరలుగ ".వెంకట నారయణరెడ్డి"గారు పనిచేస్తున్నారు.శీలం వెంకట నారయనరెడ్డి గారు వాళ్ల నాన్న గారు "రామకొటరెడ్డి", వాల్ల నాన్న గారు "వెంకట రెడ్డి" గారు .
సిరిసంపదలతో, వ్యవసాయ రంగంలో పరిపుష్టిగా ఉన్న బుచ్చిరెడ్డిపాలెము, ఆధ్యాత్మిక రంగంలో కూడా ప్రత్యేకస్దానం పోందింది.
బుచ్చిరెడ్డిపాలెములో జరుపుకొనే ముఖ్యమైన పండుగలు:
ఈక
ఈక (ఆంగ్లం: Feather) బహువచనం ఈకలు పక్షుల బాహ్యచర్మము నుండి అభివృద్ధి చెంది, జీవి శరీరాన్ని కప్పుతూ బాహ్య అస్థిపంజరముగా ఏర్పడుతుంది. ఈకల అమరిక మరియు విస్తరణను టెరిలాసిస్ (Pterylosis) అని అంటారు. రాటిటే లేదా ఎగరలేని పక్షులలో ఈకలు ఒకే రీతిలో విస్తరించి ఉంటాయి. కారినేటా లేదా ఎగిరే పక్షులలో ఈకలు క్రమ శ్రేణులలో అమరి ఉంటాయి. ఈ శ్రేణులను పిచ్ఛ ప్రదేశాలు (Pterylae) అని, వీటి మధ్యనున్న ఖాళీ స్థలాలను అపిచ్ఛక ప్రదేశాలు (Apterylae) అని అంటారు. మెలనిన్ (Melanin) వర్ణ పదార్ధము ఉండటము వలన ఈకలు వివిధ వర్ణాలలో ఉంటాయి.
ఈకలు మూడు రకాలు. అవి :
క్విల్ ఈకలు పొడవుగా ఉంటాయి. ప్రతి ఈకలో మధ్య అక్షము మరియు విస్తరించిన పిచ్ఛపాలము ఉంటాయి. మధ్య అక్షపు సమీపాగ్ర భాగమును కెలామస్ లేదా క్విల్ అని, దూరాగ్ర భాగమును విన్యాసాక్షము లేక షాఫ్ట్ అని అంటారు.
శరీరమును కప్పి చిన్న చిన్న ఈకలు ఉంటాయి. ఇవి శరీర రూపాన్ని నిర్ణయిస్తాయి గనుక వీటిని దేహ పిచ్ఛాలు (Contour feathers) అని అంటారు. ఇవి అన్ని లక్షణాలలో క్విల్ ఈకలను పోలి ఉంటాయి. కాని వీటికి కంటక కీలితాలు అంత బాగా అభివృద్ధి చెంది ఉండవు. కనుక కంటకాలు విడివిడిగా ఉంటాయి. ఈ పిచ్ఛాల వలన దేహ ఉపరితలము నునుపుగా ఉంటుంది. అంతేకాక ఉష్ణ నిరోధకముగా పనిచేస్తుంది.
దేహ పిచ్ఛాల మధ్య ఖాళీలలో ఈ రోమ పిచ్ఛాలు (Filoplumes) ఉంటాయి. ఇవి చిన్నవిగా, సున్నితముగా, దారాల వలె ఉంటాయి. ప్రతి రోమ పిచ్ఛము పొట్టిగా ఉన్న దృఢమైన కెలామస్ ను, పొడవైన బలహీనమైన విన్యాసాక్షమును కలిగి దూరాగ్ర భాగములో మాత్రమే కంటకాలను, కంటక కీలితాలను కలిగి ఉంటాయి. ఈ పిచ్ఛాలు జీవి దేహము మీద ఉన్న అన్ని ఈకలను తొలగించిన తర్వాత కనిపిస్తాయి.
బాల్యదశలో దేహాన్ని కపి ఉండే సున్నితమైన ఊలు వంటి చిన్న రోమాలను నూలుటీకలు (Down feathers or Plumules) అంటారు. ప్రౌఢదశలో వీటి స్థానములో దేహ పిచ్ఛాలు ఉంటాయి. ప్రతి నూగుటీక యొక్క కెలామస్ భాగము చర్మము లోనికి చొచ్చుకొని ఉండి, పలుచని క్షీణించిన విన్యాసాక్షమును కలిగి పొడవైన కంటకాలు మరియు చిన్న కంటక కీలితాలను కలిగి ఉంటుంది.